
i. MITÄ VIRSI ON? 



Virsi on uskonnollinen laulu, jota kristityt laulavat 
jumalanpalveluksissaan ja muissa hartaustilaisuuksis- 
saan sekä pyhissä toimituksissaan ja myös yksinään 
hengelliseksi rakennuksekseen. 

Samoin kuin muutkin laulut ovat virretkin saaneet 
alkunsa siitä, että voimakas ajatus eli elämys on 
vallannut sellaisen henkilön mielen, jolla on ollut runoi- 
lijan lahja. Ajatuksensa on runoilija pukenut sanoihin, 
ja näillä sanoilla on ollut tavallista juhlallisempi ja 
eheämpi muoto, runomuoto. Virsirunoilijan aja- 
tuksissa on ollut erityinen arvokas sisällys, nimittäin 
Jumala ja ihmisen suhde Jumalaan. 
Useimmiten jokin ytimekäs Raamatun sana on vielä 
selventänyt hänen uskonnollista ajatustaan. Jumala- 
ajatus ja siihen liittynyt Raamatun sana on ollut runoi- 
lijalle niin voimakas elämys, että hänen on täytynyt 
tehdä siitä runo. Hän itse tai joku muu 011 sitten ruven- 
nut sitä myös laulamaan. 

On monta esimerkkiä siitä, kuinka virsi syntyy elä- 
myksen voimasta. Simo Korpela oli nuoruudessaan 
apulaispappina Kauhavalla, kun hän kerran eräältä 
sairasmatkalta palatessaan eli tällaisen elämyksen. Oli 
lämpöinen syyskesän ilta. Pappi souti kotiinpäin jokea 
myöten, mutta kun virtakin vei venettä, heitti hän airot 
käsistään ja alkoi katsella taivaaseen, jossa tähdet 
ihanasti tuikkivat. Hän ajatteli toista maailmaa, joka 

011 tähtien tuolla puolen, ja ajatteli kärsivää sairasta, 
jonka luota hän juuri oli tulossa, ja hänen mieleensä tuli 
useita raamatunlauseita, jotka puhuivat uuden maail- 
man ihanuudesta. Hän alkoi sommitella kokoon runoa, 
ja kotiin tullessaan hän sitten kirjoitti sen paperille. 
Näin syntyi virsi 622 »Tuolla taivaan asunnoissa au- 
tuaissa Jumalan». Siihen saatiin sitten sävelmä, jopa 
useitakin, kunnes se lähes viisikymmentä vuotta edellä 
kerrotun tapauksen jälkeen otettiin kirkon uuteen virsi- 
kirjaan. 

Rovasti IVilhelmi Malmivaara istui vuonna 1901 
pappilassaan pöytänsä ääressä suuresti murheissaan. 
Häneltä oli vaikea kulkutauti vienyt lyhyen ajan ku- 
luessa kolme läheistä omaista, niiden mukana hänen 
takkaan vaimonsa. Silloin hiipi hänen selkänsä taakse 
muuan vanha ystävä, kosketti häntä hiljaa kädellään 
ja muistutti hänelle, että Jeesus oli kysynyt Pietarilta 
kolme kertaa: »Rakastatko minua?» Nuo kolme kuo- 
lemantapausta olivat nyt Jeesuksen kolme uutta kysy- 
mystä. Heikko valo alkoi tunkeutua surevan papin 
sydämeen. Hänen korvissaan alkoivat kaikua erään 
tutun laulun säveleet, ja pian hän laati niihin uudet 
sanat, jotka alkoivat: »Oi Herra, jos mä matkamies 
maan lopulla matkaa nähdä sun saan». Näin sai suu- 
resta elämyksestä alkunsa nykyinen virsi 600. 

Aina ei virren kirjoittajalla ole ollut samanlaista het- 
kellistä elämystä kuin edellämainituilla runoilijoilla. 
Mutta hänellä on voinut kirjoittaessaan sen sijaan 
olla elävinä mielessä useita entisiä elämyksiä ja koke- 
muksia. Kun Martti Luther kirjoitti virren 170 »Jumala 
ompi linnamme», oli hän jo useita kertoja nähnyt Ju- 
malan ihmeellisesti suojelevan häntä ja hänen ystäviään. 
Oli tosiaan yllättävää, kun koko Euroopan politiikka 

silloin ikään kuin horjahti raiteiltaan, niin ettei Rooman 
paavin eikä Saksan keisarin valta kyennyt estämään 
uskonpuhdistuksen kallisarvoista raivaustyötä. Kun 
Luther tätä ajatellen luki Raamatusta psalmin 46, 
syntyi riemuisa voitonvirsi aivan kuin pakosta. 

Kun virret ovat voineet syntyä näin suurenmoisella 1 
tavalla, ei ole ihme, että niitä joskus sanotaan suoras- 
taan »Jumalan sanaksi». 

Kaikki virret eivät ole kuitenkaan syntyneet näin. 
Kun virsiä on opittu paljon käyttämään ja rakastamaan, 
on niitä tahdottu saada yhä lisää. Papit ja muut kir- 
kon ystävät ovat työkseen kirjoittaneet tarpeellisia 
uusia virsiä vanhojen virsien ja raamatunlauseiden 
mukaan, usein asettamalla uusia sanoja vanhoihin 
nuotteihin. Joskus on suorastaan tilattu runoilijoilta 
lisää virsiä, joskus vieläpä julistettu virrenkirjoituskil- 
pailu, joka on innostuttanut runoilijoita virsityöhön. 
Mutta tälläkin tavalla on voinut syntyä hyviä virsiä. 
Vieläpä on virrentekij öiden joukossa varmasti sellai- 
siakin, joiden elämä ei ole ollut ensinkään kristillisyyden 
vaatimusten mukainen tai jotka ovat langenneet pahasti 
elämänsä polulla. He ovat kuitenkin virsiä tehdessään 
tahtoneet parhaalla mahdollisella tavalla palvella kris- 
tittyä kirkkoa ja isänmaataan. Ja kun he ovat ammen- 
taneet virsiensä ajatukset Raamatusta ja vanhemmista 
hyvistä virsistä, voi heidänkin virsiään sanoa »Jumalan 
sanaksi», ja on niistäkin voinut olla paljon iloa ja siu- 
nausta. 

Varsinaisen virren arvon on uskonnollinen laulu saa- 
nut sillä tavalla, että se on otettu virsikiij aan. 
Silloin sitä on voitu käyttää myös kirkon virallisissa 
menoissa. Virsikirjaan otettujen virsien lisäksi on ole- 
massa hengellisiä lauluja. Ne voivat olla 

yhtä hyviä kuin virret, mutta jostakin syystä ne eivät 
ole ainakaan vielä saaneet samaa kirkollista vahvistusta 
kuin varsinaiset virret. Useat niistä kuitenkin ovat 
■sekä sisällyksensä että muotonsa puolesta virsiä hei- 
kommat. 

Virsien arvokkain tehtävä on kirkollisen jumalan- 
palveluksen rikastuttaminen. Tämä tehtävä on niille 
uskottu selvimmin luterilaisen kirkon jumalanpalve- 
luksissa. Luterilaisten esimerkkiä noudattavat pie- 
nemmät uudet vapaakirkot. Mutta virsiä veisataan 
laajalti myös monenlaisissa hengellisissä seuroissa, ko- 
kouksissa ja juhlissa sekä niinikään kouluissa ja vaka- 
vissa kansalaisjuhlissa. Virsi on koko kansan yhteistä 
omaisuutta samoin kuin kansallislaulut ja kansanlaulut. 
Myös kodeissa tulee virsiä laulaa. Ja niin kuin jokainen 
virsi on yhden kirjailijan elämyksen synnyttämä, niin 
on virsi niitä sopivin myöskin yksin laulettavaksi, sil- 
loin kuin sydän on täynnä ja tuntee halua avautua Ju- 
malalle. 

Voimakas kirkkoveisuu on jumalanpalveluksen kau- 
nistus. Erityinen kunnia hartaasta ja voimakkaasta 
veisuusta tulee Suomessa Karjalan seurakunnille, joissa 
laulunlahja on ollut suurempi kuin muualla Suomessa. 
Kun suuri osa näistä seurakunnista nyt on hajallaan, 
on heidän kärsimyksensä tullut muille siunaukseksi 
siten, että heidän äänensä nyt kaikuvat kehoittavana 
esimerkkinä muun Suomen kirkoissa ja lisäävät niissä 
j umalanpalveluksen j uhlallisuutta. 

Vuoden 1939 — 1940 sodan ja jo sitä ennen vallinneen 
jännityksen jälkeen tiedämme paremmin kuin koskaan 
ennen, mitä virsi merkitsee koko kansalle. Jokainen 
voisi muistoistaan kertoa siitä jotakin. Kun Venäjän 
syksyllä esittämien vaatimusten jälkeen neuvottelut 



Mitä virsi on? 



9 



alkoivat, saatettiin neuvottelijat matkaan virren säve- 
lin. Ja tämä virsi, »Jumala ompi linnamme», laulettiin 
sitten. lukuisissa kansalaisjuhlissa, sotilasjumalanpalve- 
luksissa, sankariliautajaisissa ja muistojuhlissa. Ja kun 
rauhansanoma ankarine ehtoineen ilmoitettiin radiossa 
kyynelsilmin kuuntelevalle kansalle, kaikuivat taas 
saman virren säveleet järkytt ävän uutisen jatkoksi, 
kutsuen mieliä maasta ylös vanhurskauden ja pelastuk- 
sen Jumalan tykö. Ja lukemattomissa kenttähartauk- 
sissa, korsuissa ja tilapäisissä kokouspaikoissa veisat- 
tiin yhä uudestaan virsiä, niiden mukana tavallista 
useammin myöskin virttä »Oi Herra, jos mä matka- 
mies maan». 

Kotona yhteishartaudessa lauletun virren arvon huo- 
maa usein vasta sen jälkeen, kun kotia ei enää ole. »Oi 
muistatko vielä sen virren, jota lapsena laulettiin?» 
Näin kysyi kodista lähtenyt ja kirkostakin vieraantunut 
runoilija kaihomielin. Kerran kysyttiin parilta tuhan- 
nelta koululaiselta ja kansanopistolaiselta, mikä on 
heidän mielivirtensä ja missä he ovat oppineet siitä pitä- 
mään. Virsiä oli useita ja erilaisia. Mutta suunnilleen 
kolmannes ilmoitti oppineensa ne virret kotonaan. »Kun 
lapsena oltiin koolla, silloin äitini lauloi sen». »Olin 
7-vuotias, kun äiti sen opetti aina kun minä illalla ma- 
kasin.» »Tämän isäni aina lauleli yksinään ollessaan ja 
kun hevosen reessä ajoi.» »Se on ensimmäinen virsi, 
minkä lapsena opin isoisä-vainajan polvella.» »Mummoni 
opetti sen ehtoohämyä vietettäessä istuessani hänen 
polvellaan.» Tällaisia tunnustuksia sisälsivät koululais- 
ten ja kansanopistolaisten vastaukset. 

Monelle jokin virsi saa kaikkein suurimman merki- 
tyksen hänen yksin sitä laulaessaan. Virttä 338 »Oi 
Herra, ilo suuri» veisasi Paavo Ruotsalainen metsässä 

hakiessaan pettuleivän aineksia ja tuli nälästä ja mur- 
heesta huolimatta täyteen sydämenrauhaa ja iloa. Ja 
sairasvuoteella ja kuolemantuskissa moni on saanut 
lohdutuksen itsekseen muistelemalla virsien ilosanomaa 
Jeesuksesta, joka on kärsinyt kaikkien meidän täh- 
temme. 



2. SUOMALAISEN VIRSITIEDON LÄHTEET. 



Suomalaisia virsiä on ollut olemassa jo ainakin 400 
vuotta ja monet meidän enimmän lauletuista virsis- 
tämme ovat jo satoja vuosia vanhat. Niiden synnystä 
ja vaiheista kertoo virsitieto. Suomalaisen virsitie- 
tomme päälähteet ovat Suomen luterilaisen kirkon 
virsikirj at. Niistä ovat tärkeimmät kolme: Vanha 
virsikirja vuodelta 1701, Suomalainen virsikirja vuo- 
delta 1886 ja Suomen evankelisluterilaisen kirkon virsi- 
kirja vuodelta 1938. 

Näiden virsikirjojen lisäksi 011 säilynyt useita virsi- 
kirjoja, jotka ovat painetut ennen vuotta 1701, mutta 
ne ovat erittäin harvinaisia. Jotkut myöhemmät virsi- 
kirjat ovat virsikirjaehdotuksia. Ne ovat 
syntyneet silloin, kun ori ollut kysymys virsikirjan 
uudistamisesta, mutta ne eivät ole saaneet virallista 
vahvistusta. Lisäksi on ilmestynyt hengellisiä 
laulukirjoja, joita ei ole tarkoitettukaan kirkko- 
virsikirjoiksi. Jo parinsadan vuoden aikana on myös 
painettu pieniä virsivihkoja tai -lehtiä, joiden nimenä 
virsitiedossa on a r k k i v i r r e t eli hengelliset arkki- 
veisut. Paljon virsiä on ilmestynyt muissa hartaus- 
kirjoissa liitteinä kirjojen lopussa. Myös 011 vanhoja 
käsinkirjoitettuja virsiä vanhoissa käsinkirjoitetuissa 
kirjoissa; ne ovat joskus vielä harvinaisemmat kuin 
vanhat virsikirjat. 

Siellä, missä osataan pitää kunniassa vanhaa sivis- 

»Vanhan virsikirjan» ensimmäinen painos. 

tysperintöä ja säilytetään huolellisesti vanhaa kirjal- 
lisuutta, saattaa olla tallessa jokin virsikirja, joka on 
vielä vanhempi kuin ns. Vanha virsikirja. Sellaiset 
tuntee tavallisesti siitä, ettei eri virsillä ole numeroita. 
Ne voivat olla erittäin kallisarvoisia, ja niistä olisi 
tehtävä ilmoitus maan tärkeille kirjastoille, esim. 
Helsingin yliopiston kirjastolle. Vanhan virsikirjan 
tuntee helposti, vaikka nimilehtikiri olisi revennyt pois. 
Siinä on virsillä numerot ja virsien lukumäärä on 413. 
Sen ensimmäinen painos painettiin 1701. Silloin oli sen 
nimenä Uusi Suomenkielinen Virsi- Kirja Nijden Cap- 

päiden canssa, jotka sijhen tulevat (jatkoa katso vieressä 
olevasta kuvasta). vSe 011 pitkulainen ja paksu kirja, 
jossa on paljon liitteitä (»kappaleita») sekä virsien edellä 
että niiden jäljessä. Sen kieli on lyhyttä Länsi-Suomen 
murretta ja sen kirjoitus on vanhanaikaista: k-kirjai- 
men sijasta on usein c, ts:n sijasta tz ja ks:n sijasta x. 
Vähitellen kirjoitusta parannettiin ja vuonna 1857 
tehtiin se niin uudenaikaiseksi kuin oli mahdollista. 
Tämä kirja pysyi käytännössä vuoteen 1888 ja paikoi- 
tellen vielä senkin jälkeen. Uusia painoksia on otettu 
vielä 1900-luvulla. 

Kun Vanhaa virsikirjaa tutkii, niin oikein hämmästyy 
nähdessään, miten paljon meidän nykyisistä virsis- 
tämme se jo sisältää. Toiset niistä alkavat yhä vielä 
aivan samoilla sanoilla kuin siinä, esim. »Jo joutui armas 
aika», »Sen suven suloisuutta» ja »Sun haltuus, rakas 
Isäni». Toiset niistä ovat jonkin verran muuttuneet jo 
ensi sanoista alkaen. Näytteenä olkoon virsi 245, ny- 
kyinen 332: 

Sun halduus racas Isäni! 
Mä annan aina itzeni, 
Mun sielun ruumin tavaran, 
ne ota, HERra! vastahan. 

Mun sielun ruumin omas on, 
Itz HERra armas! tiedät tuon; 
sijs omas ota huomahas, 
En joucko julman pelkä taas. 

Sinuun tyty mun sydämen, 
Sijn ilon, levon löytänen, 
Mun hädäsän ja tuscasan 
Sä olet aino auttajan. 



Sen uscon ja suld pyydän viel, 
Etts heickouttan tuket tääll, 

Sun lapses tykön asu ain! 
Nijn ilon Taivas saavutan. 

Enemmän kuin puolet Vanhan virsikirjan virsistä 
oli ollut jo sitä ennen suomeksi olemassa. Nämä vanhat 
virret tahdottiin säilyttää aivan muuttumattomina. 
Siitä syystä on niissä vielä paljon vanhanaikaisempi 
kieli ja runomuoto kuin niissä, jotka tulivat 1701 uusina 
virsinä Vanhaan virsikirjaan. Moni on ajattelematto- 
masti niille nauranut ja tehnyt koko kirjasta pilaa. 
Mutta ei tarvitse kovin kauan Vanhaa virsikirjaa lukea, 
ennen kuin kaikki vanhanaikaisuus unohtuu ja mieli 
tulee juhlalliseksi. Onhan siinä kirja, joka on lähes 
200 vuotta ollut meidän isiemme ja äitiemme kallis 
aarre. Ja olihan se kirja ennen vielä paljon arvokkaampi 
kuin nykyinen virsikirja voi kenellekään olla, kun sil- 
loin murta kirjoja oli niin vähän. 

Vanha virsikirja oli toimitettu Ruotsin kuninkaan 
käskystä, koska Suomi silloin kuului Ruotsin valta- 
kuntaan. Kolme kirkollishallitusta, Turun, Viipurin 
ja Narvan luterilaiset konsistorit, oli sen hyväksynyt. 
Siksi se sai yleisen virsikirjan aseman. Kun Suomi sitten 
erotettiin Ruotsista ja Suomen kirkko tuli itsenäiseksi, 
toimitettiin seuraava yleinen virsikirja toisella tavalla. 
Sen toimitti Suomen kirkko itsenäisesti omaa kansaa 
varten. Sen nimikin 011 täydellisenä Suomalainen 
Virsikirja evankelis-luther tiaisille seurakunnille Suomen 
suuriruhtinaanmaassa, ja nimen jälkeen luetaan: »Hy- 
väksytty Suomen toisessa Yleisessä Kirkolliskokouk- 
sessa v. 1886». Siinä on kaikkiaan 536 virttä. Kaikkein 
uusin virsikirjamme on, niin kuin nimilehdellä luetaan, 
»Hyväksytty kahdennessatoista yleisessä kirkollis- 
kokouksessa v. 1938». Se on samalla vapaan Suomen 
ensimmäinen virsikirja. Suuriruhtinasta ei siinä enää 

mainita, ei nimessä eikä vir- 
sissä. Virsien luku on jäl- 
een kasvanut ja on nyt 633. 
Naiden kirjojen synnystä tu- 
ee puhe vielä tuonnempana. 

Vanhojen virsien ja vir- 
sikirjojen muuttaminen on 
unia arka asia. Vuoden 1886 
virsikirjassa oli kuitenkin 
vanhojen virsien kieltä pal- 
jon muutettu ja ajatusta 
tehty selvemmäksi. Kun 
moni kansanmies piti paha- 
na, että Jumalan sanaa aiot- Kustaa Haiiio. 
tiin muuttaa, kirjoitti ru- 
noilija ja kielentutkija Julius Krohn vuonna 1880 pienen 
kirjan nimeltä »Suomalaisen virsikirjan historia» ja se- 
litti siinä, että virsiä 011 ennenkin muutettu ja että 
enimmät suomalaiset virret ovat muista kielistä suo- 
menkieleen tehtyjä käännöksiä. Kun sitten kirkollisko- 
kous hyväksyi uudemman virsikirjan, olivat monet sii- 
hen tyytymättömiä. Länsi-Suomen rukoilevaisten kes- 
kuudessa oli se ajatus yleinen, että oli tehty suuri synti. 
Silloin rovasti Kustaa Hallio, joka itse oli Länsi-Suo- 
mesta kotoisin ja rukoilevaisen kodin poika ja joka oli 
toimittanut rukoilevaisille uusia painoksia heidän van- 
hoista kirjoistaan, ryhtyi tutkimaan virsien historiaa 
ja innostutti muitakin pappeja samaan työhön. Hallio 
tiaki käsiinsä suuret määrät erilaisia suomalaisia, ruot- 
salaisia, saksalaisia ja muita virsikirjoja, hengellisiä 
laulukirjoja, arkkivirsiä ja muita kirjoja, etsi niistä 
jokaisen virren juuret vuosisatojen takaa ja sitten kir- 
joitti suomalaisten virsien synnyn selvittämiseksi monta 

hyvää kirjaa. Viimeinen niistä, 900 sivua laaja Suo- 
malaisen virsikirjan virret, valmistui hänen kuolin- 
vuotenaan 1936. Kävi ilmi, että Vanha virsikirja oli 
ikään kuin vanha rakennus vanhalla paikalla, jossa sitä 
ennen jo oli ollut peräkkäin monta rakennusta, ja että 
sen virret olivat ikään kuin osia suuresta vanhasta kir- 
kosta, jota oli rakennettu monta vuosisataa aina lisäten 
uusia osia entisten viereen. Satoja kalliita kiviä ja 
koristuksia oli tuotu ulkomailta, toiset osat oli tehty 
kotona. Ja lopulta johtivat rakennuksen piirustukset 
kauas pyhään maahan, jossa Jumala oli ilmoittanut 
itsensä valitulle kansalleen. Vanhan virsikirjan arvo 
kohosi näistä tutkimuksista sanomattomasti, mutta 
samalla myöskin alkoi tuntua aivan luonnolliselta, että 
sitä oli täytynyt muuttaa ja lisätä uuden ajan tarpei- 
den mukaan. 

Kun 1938 edellinen virsikirja jälleen vaihdettiin uu- 
teen, ei enää monikaan ihmettele tätä muutosta. Kai- 
killa on siinä paljon uutta oppimista, mutta kaikki 
ymmärtävät, että kirkolliskokouksella on valta järjes- 
tää tällaisia asioita kirkkokansan parhaaksi. 



3. PSALMIT — VIRSIRUNOUDEN SUURI 4 
ESIKUVA. 



Kun virsitiedon päälähteinä ovat virsikirjat, on itse 
virsirunouden lähteenä Raamattu kaikkein tärkein. 
Raamatussa on runoja siellä täällä kaikissa Vanhan 
Testamentin kirjoissa, ja suurin osa profeettojen kir- 
joituksista on runoa. Mutta va* ainaiset runokirjat Raa- 
matussa ovat Job, Psalmit (eli * ^alttari), Sananlaskut 
ja Korkea Veisu. Ennen kaikkea lamatun Psalmit 
ovat virsirunouden alati pulppuava L 

Psalmitkin ovat syntyneet voimak elämyk- 
sestä. Jumala ilmaisi itsensä pyhille kirjon ja 
vastakaikuna tälle suurelle kokemukselle he kirjo ^ 
pyhiä lauluja. Niissä on voittamattoman k au n /s 
runomuoto. Niiden sanat ovat sattuvia ja kuva- 
rikkaita, niiden lauseet ovat lyhyitä säkeitä ja niiden 
ajatus kulkee selvänä ja iskevänä alusta loppuun. 

Raamatun runouden säännöt eivät ole samat kuin 
meidän virsiemme. Sen runoissa on harvoin selviä sä- 
keistöjä, eikä niissä ole loppusointua eikä niin ankaraa 
runomittaa kuin virsissä. Mutta niissä on, kuten suo- 
malaisessa muinaisrunossa, kaunistava kerto. Säkeet 
kulkevat parittain, ja se asia, joka on sanottu säeparin 
ensimmäisessä säkeessä, sanotaan usein uudestaan toi- 
silla sanoilla säeparin jälkimmäisessä säkeessä. Näin 
syntyy runoon syvää juhlallisuutta, joka poikkeaa 
arkipäiväisestä puheesta ja tavallisesta kirjoituksesta. 

Temppelikuoro esittää psalmeja »harpuin, huiluin, kantelein». 



Suomalainen sananlasku esimerkiksi sanoo kahdella 
säeparilla näin: 

Jumalair on onnen ohjat, 
Luojalla lykyn avaimet, 
ei katehen kainalossa, 
pahansuovan sormen päässä. 

Ps. 19: 2 — 3 sanotaan samoin kahdella säeparilla: 

Taivaat julistavat Jumalan kunniaa, 

tai vaan vahvuus ilmoittaa hänen kättensä tekoja. 

Päivä sanoo päivälle, 

ja yö ilmoittaa yölle. 

Psalmeilla on myöskin hengellisesti rakentava 
sisällys. Ne ovat usein hätääntyneen ihmisen ru- 
kouksia ja vaarasta pelastuneen ihmisen kiitosvirsiä. 
Jumalan ankaruus väärintekijöitä kohtaan ja Jumalan 
hyvyys niille, jotka häntä pelkäävät, ovat psalmin teki- 
jöille eläviä totuuksia. Myös se Jumalan suuruus, joka 
ilmenee luonnossa, on niissä valtavasti kuvattu. Muu- 
tamissa psalmeissa on kuitenkin vielä epäselvä käsitys 
oikeasta vanhurskaudesta, jonka vasta Jeesus Kristus 
on ilmoittanut. 

Monesta psalmista näkee, millainen elämys sen kir- 
joittajalla on ollut. Joskus tämä elämys on syntynyt 
Jumalan luonnon katselemisessa. Jumala tuntuu yht'- 

äkkiä niin suurelta ja ihminen niin mitättömän pieneltä. 
Ps. 8: 45 sanoo siitä näin: 

Kun minä katselen sinun taivastasi, sinun sormiesi tekoa, 

kuuta ja tähtiä, jotka sinä olet luonut, 

niin mikä on ihminen, että sinä häntä muistat, 

tai ihmislapsi, että pidät hänestä * huolen? 

Toisia runollisia elämyksiä 011 synnyttänyt pelastumi- 
nen vaarasta, voitto vihollisesta, tieto synnistä, jota Ju- 
mala rankaisee, ja ihana kokemus, että Jumala myöskin 
voi antaa anteeksi. Näistä kaikista saivat sitten virsiru- 
noilijat aivan loppumattomasti erinomaisia virsiaiheita. 

Useita psalmeja teki kuningas Daavid (n. v. 1000 
e. Kr.). Jokin psalmi voi olla jo häntä — : — ^ - 

enimmät psalmit ovat syntyneet myöhemmin, 
satoja vuosia Daavidin jälkeen. Niitä veisasivat papit 
Jerusalemin temppelissä ja Juudau kansa temppelin 
esikartanoissa, syuagoogissa ja kodeissa. Psalmien kirja 
oli myös Vapahtajan Jeesuksen virsikirja ja k r i s t i 1- 
lisen kirkon ensimmäinen virsikirja. 
vSiksi on vielä nytkin monen virsikirjan alkulehdellä 
kuva: Kuningas Daavid soittaa harppua. Uskonpuhdis- 
tuksen aikana alettiin mukailla psalmeja sellaisiksi vir- 
siksi, joilla on uudenaikainen runomitta. Näin syntyneet 
psalmivirret kuuluvat nykyaikaisissakin virsi- 
kirjoissa parhaisiin virsiin. Muodon kauneudessa ne 
ovat yhä yleensä kaikkein parhaat. 

Psalmivirsiä ovat kirjoittaneet useat parhaat virsi- 
runoilijat uskonpuhdistuksen ajasta asti. Luther ke- 
hoitti ystäviään kirjoittamaan psalmivirsiä ja kirjoitti 
itse useita sellaisia. Jo on mainittu »Jumala ompi lin- 
namme». Toinen Lutherin psalmivirsi on virsi 290 
»Sua syvyydestä avuksi mä huudan, Jumalani». 

Lutherin psalmivirsi »Sua syvyydestä avuksi» v. 1524 
ilmestyneessä saksalaisessa laulukirjassa. 

1600-luvun lopulla kirjoittivat ruotsalaiset virsiru- 
noilijat Spegel, Svedberg ja Arrhenius paljon psalmivir- 
siä. Spegelin tekemä on mm. 338 »Oi Herra, ilo suuri». 
Svedbergin tekemä on esim. virsi 408 »Herraa hyvää 
kiittäkää». Arrheniuksen kuuluisin psalmivirsi on virsi 
340 »Nyt silmäni mä nostan». Nämä kaikki olivat jo 
meidän Vanhassa virsikirjassammekin. Panemme ver- 
rattavaksi vierekkäin Ps. 121 alun vanhimman suoma- 
laisen Raamatun mukaan ja vastaavan virren alkusanat 
vanhassa suomalaisessa muodossa: 

Minä nostan Silmäni mä^in päin, Mun silmän käten nostan 

Ain ylös mäkihin, 
joista minulle apu tule. Jost avun tiedän saavan 

Ja valon caunihin; 
Minun apun tule HERralda Sill HERra avun laina, 

Cuin Maan ja Taivan loi, 
joka taivan ja maan tehnyt on. Hän cuule huuton aina, 

Ja suojeli kyllä voi. 

Suomessa syntyneistä psalmivirsistä ovat kauneim- 
mat ne, jotka Runeberg kirjoitti ruotsiksi, esim. 396 
»Taivaat kaikki valtiaansa», ja Julius Krohn eli Suonio 
suomeksi, esim. 341 »Jos huonetta ei rakenna» ja 4?' 
»Ah, kuinka onkaan autuas». Nämä virret ot r 
vuoden 1886 virsikirjaan ja ovat siitä läht ; c 
Suomen kansalle rakkaat. Runeberg y™~-" . oi psalmien 
puheen Jumalan suuruudesta kovin hyvin siitä syystä, 
että hän itse rakasti ja ihaili Jumalan luontoa. Liikkues- 
saan järvellä kalavehkeineen ja metsissä pyssy olallaan 
hän tunsi, kuinka Jumala hänelle luonnossa puhui. 
Luonto oli hänelle suuri temppeli. Julius Krohn taas 
ammensi psalmeista tukea isänmaalliselle mielelleen ja 
ohjausta oikeaan parannukseen. Virsi 437 on lyhen- 
netty Raamatun kaikkein pisimmästä psalmista Ps. 119. 
Tässä psalmissa on jonkin verran oman vanhurskauden 
ylistystä, mutta Krohn on tehnyt virrestä tosikristillisen 
katumusvirren. 



4. UUSI TESTAMENTTI VIRSIRUNOUDEN 
LÄHTEENÄ. 



Kristillinen seurakunta on alusta asti ollut laulavaa 
kansaa. Paitsi psalmeja, veisattiin vanhassa kirkossa 
myös uusia lauluja, joista on säilynyt pieniä 
kappaleita Uudessa Testamentissa. Niiden pääaiheena 
oli Kristuksessa tullut pelastus, ja 
uudet virret olivat apostolien neuvon mukaan Kris- 
tuksen sanaa. Tärkein laulua koskeva Uuden 
Testamentin ohje on Koi. 3: 16: »Runsaasti asukoon 
teissä Kristuksen sana; opettakaa ja neuvokaa toinen 
toistanne kaikessa viisaudessa psalmeilla, kiitosvirsillä 
ja hengellisillä lauluilla, veisaten kiitollisesti Jumalalle 
sydämissänne». Virsi on tämän mukaan sananjulistusta 
seurakunnalle, mutta myöskin kiitosta Jumalalle. 

Uudessa Testamentissa on säilynyt etupäässä lyhyitä 
kiitosvirsiä: »Kunnia olkoon Jumalalle korkeu- 
dessa» eli enkelten joululaulu ja muita kiitosvirsiä Luuk- 
kaan evankeliumin alussa ja pyhien ylistysvirsiä Jo- 
hanneksen Ilmestyksessä. Kun Kristuksen evankeliumi 
oli suuri ilosanoma, oli virsien veisaaminen iloisen 
mielialan merkki. »Jos joku on hyvillä mielin, veisat- 
koon kiitosta», kirjoitti Jaakob kirjeessään (5: 13). 

Luukkaan evankeliumin alussa olevista pitemmistä 
lauluista on tärkein Marian kiitosvirsi (Luuk. 1: 46 — 55). 
'Kun Maria ennen Jeesuksen syntymää kävi suku- 
laisensa Elisabetin luona ja tämä häntä innostu- 

Marian kiitosvirsi vuoden 1614 suomalaisessa 
virsikirjassa, suorasanaisena. J 

neena siunasi, puhkesi Maria virteen, joka alkoi näillä 
sanoilla: 

Minun sieluni suuresti ylistää Herraa, 
ja minun henkeni riemuitsee 
Jumalasta, vapahtajastani; 
sillä hän on katsonut 
palvelijattarensa alhaisuuteen. 

Katso täsfedes kaikki sukupolvet 
ylistävät minua autuaaksi. 

Marian kiitosvirsi on psalmien tapainen, mutta siitä- 
kin on tehty nykyaikaisia virsiä, mm. meidän virsikir- 
jamme virsi 409 »Jumalaa kiittää sieluni». Psalmien kal- 
taisia ovat myöskin Johanneksen Ilmestyksen ylistys- 
virret, mutta niissä näkyy selvemmin, että on tapahtu- 
nut jotakin uutta ja suurta, mitä psalmit eivät vielä voi 
lausua muuten kuin hämärästi ennustuksen tavoin. 
Niinpä taivaan pyhät olennot saattavat langeta kante- 
leet käsissään Karitsan eteen ja laulaa »uutta virttä», 
joka kuuluu (Hm. 5: 9 — 10): 

Sinä olet arvollinen ottamaan kirjan 

ja avaamaan sen sinetit, 

sillä sinä olet tullut teurastetuksi 
» 

ja olet verelläsi ostanut Jumalalle 

ihmiset kaikista sukukunnista ja kielistä 

ja kansoista ja kansanheimoista 

ja tehnyt heidät meidän Jumalallemme 

kuningaskunnaksi ja papeiksi, 

ja he tulevat hallitsemaan maan päällä. 

Jeesuksen kuolema on näissä sanoissa sekä uhrikuo- 
lema että sankarikuolema. Lukemattomat virret ovat 
myöhemmin puhuneet uskon kieltä Kristuksen kärsi- 
misen verrattomasta pelastusmerkityksestä. 

Uusi Testamentti on tullut monella tavalla virsien ja 
muun kirkkolaulun lähteeksi. Messussa 
lauletaan aina enkelten kunnialaulu ja eräitä muita 
lyhyitä Uuden Testamentin lauseita. Sitten on tehty 
virsiä kaikista Uuden Testamentin pääkohdista: Jee- 
suksen syntymästä, elämästä, kuolemasta ja ylösnouse- 
muksesta sekä hänen ja apostolien opetuksista. 

»Ja he veisasivat uutta virttä.» Taivaan kuoro taiteilijan 
näkemyksen mukaan. 



Kun uskonpuhdistuksen jälkeen säännöllisesti saar- 
nattiin päivän evankeliumiteksteistä, kirjoittivat monet 
papit myöskin virsiä, joissa oli aivan sama ajatus kuin 
evankeliumissa. Syntyi suuri paljous eepillisiä 
eli kertovia evankeliumivirsiä. Evankeliumi »Jeesus 

asettaa myrskyn» (Matt. 8: 23 — 27) oli Vanhassa virsi- 
kirjassa numero 200 ja alkoi näin: 

Kuin Jeesus astui haahteen 
Menness' seurans' kanss' ylitse meren, 
Laski hän itsens' lepäämään. 
Asettui ilma puhaltamaan, 
Tuulispäät tylyt tuoksumaan, 
Aallot kyll' kovin kulkemaan, 
Laine laivahan läikkyi ja täytti, 
Uppoamaan heidät häkytti. 
Opetuslapset perät' pelästyit. 
Hädilläns Herraa herätit: 
Herra, herää ylös auttamaan, 
Hengen hädästä päästämään. 

Eepilliset virret olivat usein kankeita ja epäonnis- 
tuneita. Siitä syystä monet niistä ovat jääneet virsi- 
kirjan uudistuksissa pois. Sijaani on asetettu samoista 
aiheista uusia virsiä, jotka ovat niin kuin useimmat 
muutkin virret lyyrillisiä eli tunnelmarunoja. 
Topelius kirjoitti lyyrillisen virren yllämainitusta evan- 
keliumista. Sen suomennos on nykyinen virsi 131 »Oi 
Kristus, Herra, heräjä». Myös useita hengellisiä lauluja 
on kirjoitettu tästä samasta aiheesta. Lapsia varten 
kirjoitti Topeliuksen tyttärenpoika Mikael Nyberg 
siitä jälleen kertovan laulun »Tuolla keinuu pieni 
pursi», josta lapset erittäin paljon pitävät. 

Topeliuksen toinen ja paremmin tunnettu evankeliu- 
mivirsi on virsi 144 »Jos Jeesus, Herrani, et pysy luo- 
nani». Sen aiheena on kaksi ihmekertomusta Matteuk- 
sen evankeliumista (Matt. 9: 18 — 26). Surevalle isälle 
Jeesus antoi hänen tyttärensä takaisin ja sairaalle nai- 
selle hänen terveytensä takaisin. Jeesuksen sana kuului: 
»Tyttäreni, ole turvallisella mielellä; sinun uskosi on 
tehnyt sinut terveeksi.» Samanlainen hiljainen, Juma- 

laan turvaava mieli oli Topeliuksella, kun hän menetti 
pienen, vuoden vanhan poikansa Rafaelin. Niin sai 
alkunsa satu »Siitä kesästä, joka ei koskaan tullut». 

Myös Runeberg kirjoitti monta kaunista evankeliumi- 
virttä, esim. Kaanan häistä (Joh. 2) virren 130 »Se 
autuas, ken Jeesukseen, jos kuinka käypi, luottaa» ja 
laupiaasta samarialaisesta (I,uuk. 10) virren 143 »Ken 
ompi lähimmäiseni?» 

Myös Uuden Testamentin kirjeistä ammentavat virret 
sisällystä. Roomalaiskirjeen 8. luvun lopussa on Paavali 
esittänyt niin lämpimästi ja elävästi uskonsa Jumalan 
pettämättömään rakkauteen, että tätä kohtaa 011 sa- 
nottu Jumalan rakkauden korkeaksi veisuksi. Siitä on 
paras osa otettu kaikille lapsuudesta tuttuun virteen 
315 »Jeesus, parhain ystäväni». On kovin opettavaista 
verrata virttä Paavalin sanoihi Panemme näytteeksi 
tähän toisen säkeistön ja sitä vastaavan kohdan (Room. 
8: 33—34): 

Hän on kuollut puolestani. 
Ken nyt voi mun kadottaa? 
Taivaassa on puoltajani, 
Hän mun vanhurskauttaa. 
Ken nyt syyttää uskaltaisi 
Valittua Jumalan? 
Tuomita ken hänet saisi 
Kadotuksen valtahan. 

»Kuka voi syyttää Jumalan valittuja? Jumala on se, 
joka vanhurskauttaa. Kuka voi tuomita kadotukseen? 
Kristus Jeesus on se, joka on kuollut, onpa vielä herätet- 
tykin, ja, hän on Jumalan oikealla puolella, \a hän myös 
rukoilee meidän edestämme.» 

Tämä virsi tuli Suomessa tunnetuksi jo Vanhan virsi- 
kirjan mukana. Sen tekijä oli Upsalan yliopiston his- 
torian professori Jaakko Arrhenius. 



5. VIRSIIvAULUN PAKKOTILA KESKIAJALLA. 



Alkukirkon helmasta kasvoi ensimmäisinä kristillisen 
ajanlaskun vuosisatoina yleinen katolinen kirkko. Sen 
keskuudessa syntyi komeita jumalanpalvelusmenoja lu- 
kuineen ja lauluineen. Komeimmat niistä järjesti kreik- 
kalaiskatolinen kirkko. Mutta myöskin roomalaiskatoli- 
nen kirkko, jonka päämies on paavi, koetti saada me- 
nonsa mahdollisimman juhlallisiksi. Päämenoina oli 
messu, jonka keskipisteenä oli ehtoollinen. Tästä 
messusta on myös tavallinen luterilainen päiväjumalan- 
palvelus saanut alkunsa. Katoliselta kirkolta olemme 
suoraan perineet kauniit, lyhyet m e s s u 1 a u 1 u m- 
m e, mutta vain vähän oikeita virsiä. Tämä kirkko 
ei näet salli kansan laulaa varsinaisessa jumalanpalve- 
luksessa. Ja kansan kielen sijasta pidetään messukin roo- 
malaisten muinaisella kielellä, latinankielellä. 

Suurin osa Suomen kansaa on aikanaan kuulunut 
Rooman kirkon valtapiiriin. Meilläkin oli kirkkokielenä 
ennen latina. Lyhyissä messukuluissa oli sitäpaitsi 
muutamia, joiden sanat olivat Pyhän Raamatun 
alkukieliä. Amen (totisesti), halleluja (kiittäkää Herraa) 
ja hoosianna (oi auta) ovat Vanhan Testamentin alku- 
kieltä hepreaa ja jäivät sellaisina luterilaiseenkin mes- 
suun. »Herra armahda» lauletaan katolisessa kirkossa 
Uuden Testamentin alkukielellä kreikaksi ja kuuluu 
Kyrie eleison. Mutta »Kunnia olkoon», »Pyhä, pyhä, 
pyhä» ja »Oi Jumalan Karitsa» lauletaan roomalaisessa 

Katolisen kirkkokuoron latinalaisesta Psalttarista. 

jumalanpalveluksessa latinaksi. Muina lauluina käy- 
tetään varsinkin latinalaisia psalmeja. Nämä laule- 
taan tavallisesti vuorolauluiua. Pappi ja kuoro 
laulavat vuorotellen osansa tai kaksi kuoroa vuorottelee. 
Tämä laulutapa ou juutalaiseu syuagoogau periutöä. 
Italiassa kirkkoisä ja piispa Ambrosius (f 397) opetti 
vuorolaulutavan seurakunnalle. Myöhemmin se jäi vain 
pappien ja kuorojen hoidettavaksi. 

Meidän virtemme eroavat psalmeista siinä suhteessa, 
että niissä ou hyvin tarkka r u n o m i 1 1 a eli säännöl- 
liset säkeet ja säkeistöt. Jokainen säe kirjoi- 
tetaan tavallisesti runossa eri riville, vaikka virsikirjassa 

on useimmiten tyydytty siihen, että jokaisen säkeen 
alku merkitään isolla kirjaimella. Säkeistö on sama kuin. 
värssy ja kuuluu siihen aina useita säkeitä. Saman vir- 
ren jokaisessa säkeistössä on yhtä monta säettä. Täl- 
lainen täsmällinen runomitta ei ole enää Raamatusta 
kotoisin, vaan se on kreikkalaisten runoilijoiden kek- 
simä. Roomalaiset sitten lainasivat sen kreikkalaisilta 
ja kirjoittivat yhtä säännöllisiä latinalaisia runoja. 

Kirkkoisä Ambrosius oli myös ensimmäinen, joka kir- 
joitti latinaksi runomittaisia kirkkolauluja eli hymnejä. 
Hymnien mitta oli aina sama: säkeistössä 4 säettä, jo- 
kaisessa säkeessä 8 tavua ja joka toisella tavulla pieni 
paino eli isku. Hymnien runomitta on vielä nytkin vir- 
sissä kaikkein tavallisimpia. 

Latinalaiset hymnit ovat meidän virsiemme suora- 
nainen malli. Eräästä Ambrosiuksen omasta latinalai- 
sesta hymnistä on tehty meidän vanhin joulu virtemme, 
virsi 12 »Jeesus Kristus meille nyt». Sen säerakenne on 
suomennoksessa alusta lyhentynyt ja sisältää nyt vain 
7 tavua. Ambrosius oli piispana Italian Milanossa, joka 
silloin oli Länsi-Rooman pääkaupunki. Hän oli sanka- 
rillinen luonne, joka noudatti vakaumustaan keisarinkin 
tahtoa uhmaten. Kun keisari oli kerran pannut eräässä 
kaupungissa toimeen joukkoteloituksen, vaati piispa 
häntä julkiseen synnintunnustukseen, ja keisari taipui. 
Kun keisarin hovissa suosittiin areiolaista harhaoppia, 
joka kielsi Kristuksen jumaluuden, syntyi siitä ankara 
jännitys. Piispa piti taas puolensa. Hänen johtaessaan 
jumalanpalvelusta eräässä kirkossa keisari lähetti sota- 
miehet saartamaan kirkon. Mutta piispa kehoitti seura- 
kuntaa laulamaan virsiä ja piti yllä sen rohkeutta, kun- 
nes keisari peruutti määräyksensä. 

Erästä kuuluisaa, vanhaa latinalaista kirkkolaulua, 

joka alkaa sanoilla »Te deum» sanotaan Ambrosiuksen 
kiitosvirreksi. Siitä on tehty suomalainen vuorovirsi, 
virsi 394 »Sua, Luoja, kiitämme». Lukemattomissa 
juhlissa tämä kiitosvirsi on ollut koko juhlan soitto- ja 
lauluohjelman huippu. Meilläkin se aina lauletaan kah- 
den kuoron vuorolauluna vanhan psalmilaulun tapaan.' 
Vielä tavallisempi on niin sanottu Hilariuksen kiitos- 
virsi, virsi 629 »Me kiitämme sinua». Sekin on kirjoitettu 
latinaksi jo 300-luvulla. Kumpikaan näistä ei ollut al- 
kuaan runomittainen, eikä suomennetussa Hilariuksen 
kiitosvirressä vielä nytkään ole runomittaa. 

Katolisen kirkon latinalaisista runomittaisista lau- 
luista jo L,uther teki saksalaisia virsiä. Sitten on niitä 
suomennettukin muutamia. Espanjassa eli Ambrosiuk- 
sen aikana hurskas roomalainen lainoppinut nimeltä 
Prudentius. Hän kirjoitti latinaksi kauniita hengellisiä 
runoelmia, mm. pitkän hautausrunon, josta on lyhen- 
täen käännetty virsi 257. Sen runomitta on komea ja 
tempaava niinkuin parhaissa klassillisissa latinalaisissa 
laulurunoissa. Vielä suomennoksessakin se tuntuu. 
IyUkekaamme huolellisesti näitä säkeitä: 

Jo vaietkoon vaikerrus, itku, 
Ei surra nyt, ystävät, auta. 
Ah, Herrassa nukkunehille 
Ön taivahan porttina hauta. 

Ne toivossa hautahan viemme, 
Kun toivona on sana Herran: 
On ruumis, mi maatuvi maaksi 
Taas nouseva mullasta kerran. 

Tässä suomennoksessa on käytetty riimiä eli 
loppusointua: auta — hauta jne. Sitä ei vanhim- 
massa latinalaisessa runossa vielä ollut. Mutta sitä käy- 

stottsss' meei1 - NäiM ajoiita ° n k °- 

f€lon4lct»/ mielten V4(tf ti*, toisin monta sydämellistä lati- 
Caittn riemun yll&3 Hoi fu*. 1 • ^ 1 1 • ^ 1 

p»ail^urMtinm4f|'unniÄunt?/ nalaista laulua, joista huokuu 

marfamb^nenUrnoUntons lämmin rakkaus Kristukseen, 
eöM cuuIIä C4tmemb4t4/ suru hänen kärsimyksistään ja 

CU 'ÄnÄÄ? hänen läsnäolostaan. Mei- 

K4(f4ubb<« 4v«rutc4» dän virsikirjassamme on kolme 

Jtfu tnbtpi 4nb4j4/ v . 
34 t4e»4n cttmtt4n c4n*4ja virttä Jeesuksen suloisesta las- 

6* armon *lno J«wj4. näolosta, jotka kaikki ovat 

»Jeesuksen muisto ihana» vuo- Syn t yn eet samasta latinalai- 

den 1616 suomennoksessa. » 

sesta virrestä. Ne ovat virret 
237 »Se autuas, ken Jeesusta sydämestäusä rakastaa», 
300 »Jeesuksen muisto ihana on mieltä ilahuttava» ja 
312 »Oi Jeesus, sulho suloinen, sydänten ilo iäinen». 
Vanhin ja lyhyin suomennos on virsi 300. Meillä käy- 
tettiin keskiajan latinakouluissa omaa Suomessa toimi- 
tettua latinalaista laulukirjaa, jonka nimi oli »Piae Can- 
tiones» (hurskaita lauluja). Siitä on tämä lyhyt muoto 
kotoisin. Suomeksikin ilmestyi tämä laulukirja 1616. 
Ajat olivat muuttuneet. Mutta keskiaikana laulettiin 
kouluissa vain latinaa. 

Latinalaisissa kirkkolauluissa on ollut paljon sellaista, 
mikä ei sovi luterilaiseen virsikirjaan. Monissa lauluissa 
rukoiltiin pyhimyksiä, joiden toivottiin puolestaan ru- 
koilevan Jumalaa meidän edestämme. Suomen kansal- 
lispyhimykselle Henrik piispalle oli sepitetty erityinen 
muistojumalanpalvelusten sarja messuineen ja laului- 
neen. Niitä lauluja emme enää käytä. Mutta meistä on 
mieluista ajatella, että keskiaikana, silloin kuin meidän 
vanhat kivikirkkomme rakennettiin. Suomessa on voitu 

laulaa Kristuksesta niin ihanasti kuin virressä »Jeesuk- 
sen muisto ihana». Samoin on mitä puhtain kristillinen 
rukous toisessa Suomen vanhoista latinalaisista koulu- 
lauluista saadussa virressä 285 »Oi Kristus taivaan ku- 
ningas». Kuka voisikaan rukoilla kristillisemmin ja 
paremmin kuin tässä virressä rukoillaan näillä sanoilla: 

Ah, Jeesus Kristus armias, 
Sä astuit alas taivaastas 
Lunastamahan minua. 
Syntistä älä kadota. 
Mit' auttais lunastuksesi, 
Sun ostamas jos hukkuisi, 
Parempi, etten milloinkaan 
Ois syntynytkään maailmaan. 

Sä, Herra, itse vannoit sen, 
Et hukkuvan sois syntisen, 
Vaan että tieltään kääntyisi 
Ja iäisesti eläisi. 
Tunnustan: olen syntinen, 
Sun tykös tulen katuen 
Ja toivon anteeks antavas, 
Mit' ikään rikoin, vastahas. 



6. LUTHER PERUSTAA VIRSILAULUN 
UUDESTAAN. 



Martti Luther (1483 — 1^46) oli se mies, jota enemmän 
kuin ketään muuta saamme kiittää runsaista virsistäm- 
me. Kun Luther 1517 aloitti uskonpuhdistuksen Sak- 
sassa Wittenbergin kaupungissa, hän oli katolinen munk- 
ki ja pappi sekä yliopiston professori. Hänen ensim- 
mäisenä työnään oli taistelu katolista sakramenttioppia 
vastaan. Syntejä oli ruvettu antamaan rahasta an- 
teeksi, ja se oli olevinaan oikeaa rippiä. Tämän väärin- 
käytöksen kimppuun Luther ensimmäiseksi hyökkäsi. 

Lutherin aseina mahtavaa Rooman kirkkoa vastaan 
olivat vain kirjoitukset ja puheet, lyhyesti sanoen: Ju- 
malan sana. Myöskin saarna oli tullut kirkossa harvinai- 
seksi. Nyt Luther pani papit saarnaamaan ja ikään 
kuin perusti uudestaan s a a r n a n, oli itse erinomainen 
saarnaaja ja kirjoitti useita postilloja eli saarnakirjoja. 
Ja kun kaiken saarnan pohjana piti olla Pyhä Raamattu 
ja sitä piti kaikkien saada vapaasti lukea, Luther 
toimitti myös kansalleen hyvän saksalaisen raama- 
tunkäännöksen. Ja kaikissa kodeissa käytet- 
täväksi uskonnon oppikirjaksi Luther vielä kirjoitti 
Vähän katkismuksen. Luther oli muutenkin 
aivan harvinaisen ahkera ja tuottelias kirjailija ja niin 
monipuolinen, että hän myöskin kirjoitti virsiä. 

Jo lapsesta asti Luther oli rakastanut laulua. Kou- 
lussa hänelle opetettiin latinalaisia kirkkolauluja, joita 

Martti Luther. 



koulupojat lauloivat kirkkokuorossa. Toisinaan hän 
kulki tovereineen laulamassa varakkaiden ihmisten 
pihoissa j a sai heiltä ruokaa. Ylioppilaana hän oli toveri- 
piirissään pidetty iloisen luonteensa vuoksi, mutta myös- 
kin soitannollisten lahjojensa takia. Hän osasi hyvin 
laulaa ja soittaa luuttua, joka on vähän samantapainen 
kuin nykyaikainen kitara. Kirkoissa saatiin näihin 
aikoihin joskus kuulla uusia, moniäänisiä kuorosävel- 
lyksiä, ja Lutherille kehittyi niitä kuunnellessa hyvä 
soitannollinen aisti. Myös runousoppia hän oli harras- 
tanut niin kuin sen ajan opiskelijat latinankielen opin- 
tojen yhteydessä. 

Paljon oli tapahtunut Lutherin ylioppilasajan jälkeen. 
Hän oli ollut munkki ja oli jälleen heittänyt munkin 

puvun. Ja koko Wittenbergin yliopisto ja kaupunki 
oli luopunut katolisista menoista. Luther oli ollut syy- 
tettynä Wormsin valtiopäivillä ja puolustanut siellä 
oikeaa oppia. Hän oli piileskellyt pakolaisena Wart- 
burgin linnassa. Mutta sitten hän oli jälleen rohkeasti 
tullut Wittenbergiin, opettanut jonkin aikaa yliopis- 
tossa ja saarnannut kirkossa, kun hänestä alkoi tuntua, 
että kirkonmenot on uudistettava kokonaan. Messusta 
voitiin kuitenkin yhtä ja toista säilyttää. Ja niin jäivät 
jäljelle nekin messulaulut, joita meillä pappi laulaa alt- 
tarilta ja joihin seurakunta vastaa. Mutta laulu oli 
muutettava kansankieliseksi, ja pitkien latinalaisten 
laulujen sijaan oli pantava kunnollinen seurakunta- 
virsi. 

Mistä saada virsiä? »Meillä ei ole», Luther 1523 kir- 
joitti eräässä kirjassaan, »tai me emme ole tulleet tun- 
temaan runoilijoita, jotka sepittäisivät meille jumalisia 
ja, niin kuin Paavali sanoo, hengellisiä lauluja, jotka 
olisivat seurakunnassa käytettäviksi kyllin arvokkaat.» 
Seuraavana vuonna hän kirjoitti useille ystävilleen ja 
pyysi heitä runoilemaan saksankielisiä virsiä ja sanoi 
itsekin niitä tekevänsä. Ja samana vuonna 1524 Luther 
toimitti useita pieniä virsikirjoja. Niin on vuosi 
1524 evankelisen virsikirjan syntymävuosi. Kuuluisin 
ensimmäisistä Lutherin omista virsistä 011 meidän vir- 
temme 302 »Iloitkaa, kaikki kristityt, veisatkaa hartain 
mielin». Siinä tulee selvällä tavalla lausutuksi koko 
evankeliumin ydin. Tunnemme Lutherin katkismuk- 
sesta hänen selityksensä toiseen uskonkappaleeseen. 
Se on hänen oma uskontunnustuksensa. Siksi hän sa- 
noo: »Jeesus Kristus on minun Herrani, joka lunasti 
minut.» Ja siksi hän tahtoo olla Herran oma ja sanoo: 
»että minä hänen omansa olisin». Tässä virressä sama 

Wittenbergin kaupunginkirkko, jossa Luther piti jumalan- 
palveluksia. 



asia kerrotaan ikään kuin vuorokeskustelun muodossa, 
ja kaikkein merkillisimmät ovat Vapahtajan sanat 7. 
säkeistössä: 

Nyt lausuu: »Luota minuhun 
Niin hyvin käypi sulle. 
Mä sodin, puolestasi sun, 

Sä kallis olet mulle. 

Mä ostin sinut, olet mun. 

Mä minne käyn, vien sinne sun. 

Ei erottaa voi meitä.» 

Tämä on elävää, palavaa uskoa. Se usko kesti monet 
vaikeat koetukset. Joskus Lutherin virsissä puhuu myös 
hätääntynyt sielu, joka kuitenkin turvaa Jumalaan, 
niin kuin virressä 290 »Sua syvyydestä avuksi». Joskus 
kaikuu murtumaton voitonvarmuus Lutherin virrestä, 
niin kuin virrestä 170 »Jumala ompi linnamme». Kaikki, 
mitä hän laulaa, on elämää ja voimaa. Jos joku sanoo, 
että kristinusko on kuivaa oppia, hän lukekoon ja lau- 
lakoon Lutherin virsiä. Ne puhuvat toista kieltä. 

Kaikkiaan Luther kirjoitti 37 virttä. Niistä on enem- 
män kuin puolet suomalaisessakin virsikirjassa. Jotkut 
niistä ovat mukailuja Raamatun psalmeista. Jotkut 
ovat keskiajan kirkkolauluja, jotka Luther on vain 
korjannut. Jotkut ovat katkismuksen kappaleita vir- 
siksi muutettuina. Kaikkein enimmän Luther tahtoi 
pitää huolta siitä, että kirkon jumalanpalveluksissa oli 
sopivaa laulamista. Jo vuonna 1526 hän toimitti 
saksankielisen messukirjan, jossa oli määräyksiä 
saksalaisten virsien käytöstä jumalanpalveluksessa. 
Suuri muutos oli tapahtunut koko kirkon elämässä. 
Jälleen saivat kaikki olla mukana jumalanpalveluksen 
toimittamisessa, omalla äänellään Jumalaa kiittämässä 
ja Jumalan sanaa laulamassa. Uusi Testamentti sanoo, 
että kaikki kristityt oikeastaan ovat Jumalan palveli- 
joita ja pappeja. Tämän aatteen .nimi on yleinen 
pappeus. Luther toteutti jälleen yleisen pappeuden 
antamalla kansalle oikeuden laulaa kirkossa virsiä. 

Kirkonmenojen lisäksi oli Lutherista hyvä veisata 
virsiä kaikkialla, missä vain ihmisiä oli koolla. Witten- 

Lauluhetki Lutherin perheessä. 



bergissä ja muualla Saksassa saatiinkin pian kuulla 
virren ääni kaikkialla. Se oli ikään kuin uuden kirkolli- 
sen kansansivistyksen alkua. Katoliset sanoivat, että 
nämä virret tekivät paavinkirkolle enemmän haittaa, 
kuin Lutherin kaikki saarnat ja kirjoitukset. Mutta 
kansalle niistä oli monenlaista hyötyä. Niin kuin katkis- 
muskoulussa kaikki oppivat lukemaan, niin kasvoi laulu- 
taito virsien avulla. Mutta erityisesti Luther toivoi, 
että kotona pidettäisiin yhteistä hartautta, luettaisiin 
Jumalan sanaa ja veisattaisiin virsiä. Ja siinä piti 
lasten olla mukana. 

Luther ymmärsi kodin arvon paremmin kuin katoli- 
set. Kun hän oli pappi, ei hän katolisen kirkon lain 
mukaan saanut mennä naimisiin. Mutta tätä lakia hän 
ei hyväksynyt. Siksi hän perusti oman kodin, ja hä- 
nestä tuli vuosien kuluessa kokenut perheenisä ja suuri 

lastenystävä. Lastensa iloksi Luther myöskin kirjoitti 
jouluvirren 21 »Enkeli taivaan lausui näin». Se val- 
mistui jouluksi 1535 ja oli ikään kuin pieni näytelmä, 
jossa enkelillä ja paimenilla oli erityinen osansa. Kaikki 
päättyy enkelten joululauluun »Kunnia olkoon Juma- 
lalle korkeudessa». Tämä Suomen lapsillekin rakas ja 
unohtumaton laulu on suuren uskonpuhdistajan Martti 
Lutherin testamentti kaikille lapsille. Meidän kielel- 
lemme on se käännetty sillä tavalla, että se yhtä hyvin 
sopii myöskin vanhempien ihmisten laulettavaksi. 



7. USKONSOTIEN AIKA — VIRSIRUNOUDEN 
LOISTOKAUSI. 



Jo Lutherin elinaikana useat muut saksalaiset papit 
kirjoittivat ahkerasti virsiä. Ja pappien lisäksi oli vir- 
rentekijöinä joku kanttori ja joku maallinen runoilija, 
mies tai nainen. Mutta suurimpaan kukoistukseen 
Saksan evankelisen kirkon virsirunous kohosi 1600-lu- 
vulla. Silloin vasta saksalaiset oppineet alkoivat ylei- 
sesti käsittää, että äidinkieli oli kyllin hyvä etevällekin 
runoilijalle. Syntyi suuri kansallinen ja isänmaallinen 
innostus, ja uusia runoilijoita nousi joka puolella. 
Enimmät runoilijat kirjoittivat myöskin virsiä. 

Mutta 1600-luku oli myöskin ankarien uskon- 
sotien aikaa. Saksan kansa oli useiden ruhtinaiden 
hallussa, ja jokaisella ruhtinaalla oli oikeus pakottaa 
alamaisensa siihen uskoon, johon hän itse kuului. 
Kiihkein paavinuskon puolustaja oli Itävallan keisari, 
ja hän kävi evankelisia vastaan pitkän 30-vuotisen 
sodan (1618 — 1648). Saksan maata ryöstettiin ja pol- 
tettiin ja kansaa rasitettiin ja kidutettiin monella 
tavalla. Urhoolliset suomalaiset olivat Kustaa Aadolfin 
joukoissa evankelisia puolustamassa, mutta heidänkin 
piti elättää itseään ryöstämällä ja heitäkin pelättiin ja 
vihattiin. Kun rauha palasi, jäi suuri osa Saksaa kato- 
lisille ja toinen suuri osa liitettiin Ruotsin valtakuntaan. 
Vasta vähitellen maa pääsi nousemaan sodan aiheut- 
tamasta köyhyydestä ja rappiotilasta. 

Juhana Arndt. 



Myöskin evankelisen kirkon sisäisessä elämässä oli 
paljon vaikeuksia. Kuu katolisten valtapyrkimyksiä 
aina pelättiin, kehittyi luterilaisissa epäluuloja myösjrin 
heidän omia uskonheimolaisiaan vastaan. Pidettiin 
tärkeimpänä, että puhdas oppi säilyi kirkossa, ja 
elämän hurskaus usein unohtui. Mutta ulkonaisissa 
ahdistuksissa orasti hiljaa myöskin harras sydämen 
uskonnollisuus. Hiljaisten sielujen hengelli- 
senä oppaana olivat korkea-arvoisen pappismiehen 
Juhana Arndtin (f 1621) kirjat. Arndt tahtoi saada 
kristityt Kristuksen seuraajiksi nöyryyden ja sävyi- 
syyden hengessä. Hänen tunnuslauseensa oli: »Kris- 
tuksella on monta palvelijaa, mutta vähän seuraajia». 
Oikean kristillisen mielialan herättämiseksi hän kir- 

joitti kirjoja, jotka levisivät laajalle myöskin Suonien 
koteiKin. Ne olivat nimeltään »Totisesta kristillisyy- 
destä» ja »Paratiisin yrttitarha». Arndt itse kirjoitti 
virren, jolle hän antoi nimen »Jeesuksen nimen ylisty>» 
ja joka on meidän virsikirjamme virsi 296 »Sä, Jeesus, 
olet iloni». Useita hänen kirjoissaan olevia rukouksia 
ja runoja ovat muut sitten tehneet virsiksi. 

Niin tapahtui, että kauhean 30-vuotisen sodan vuosi- 
sata ja puhtaan opin liioittelun aika tuli kuitenkin ole- 
maan virsihistorian verratonta kulta-aikaa. Sen huo- 
maa suomalaisestakin virsikirjasta. Siinä on virsiä 
enemmän kuin sadalta saksalaiselta virsisepältä. Jos 
otamme käteemme virsikirjan ja etsimme tekijöiden 
nimiä ja katsomme heidän kuolinvuosiaan, näemme 
miten monet heistä ovat 1600-luvun sotavuosien ko- 
vassa tulessa kirkastuneita sieluja. Muita useammin 
tulevat vastaamme kolmen papin nimet: Juhana Heer- 
mann y Juhana Rist ja Paavali Gerhardt. Kaikkien hei- 
dän elämäänsä oli sota- ajan ankaruus koskettanut. 
Heermannin kärsimykset olivat kaikkein suurimmat. 
Sodan riehu€ssa hän menetti kolme kertaa kotinsa, 
samaan aikaan kuin katoliset jesuiitat koettivat kään- 
nyttää hänen poikaansa. Lopuksi teki sairaus hänet 
kykenemättömäksi papin virkaa hoitamaan. Juhana 
Ristin elämässä suurin onnettomuus sattui vasta suuren 
sodan jälkeen, kun eräässä myöhemmässä sodassa 
viholliset ryöstivät hänen koko omaisuutensa. 

Kuuluisin näistä kolmesta virsimestarista on Paavali 
Gerhardt (f 1676). Häntä pidetään luterilaisen kirkon 
suurimpana virsirunoilijana. Gerhardt opiskeli Witten- 
bergin yliopistossa sata vuotta Lutherin ajan jälkeen. 
Niihin aikoihin Kustaa Aadolfin voitokkaat joukot 
marssivat Wittenbergin läpi kohti Breitenfeldin ja 

Iytitzenin kuuluisia taistelukent- 
tiä. Ja samaa tietä kuljetettiin 
sankarikuninkaan ruumis takai- 
sin pohjolaan. Sotaisissa oloissa 
Gerhardtin kotikylä hävitettiin, 
ja opiskeleminen edistyi hitaasti. 
Hankkiakseen elatuksensa hä- 
nen täytyi toimia pitkät ajat 
kotiopettajana eri paikoissa. 
Hän oli jo 41-vuotias, kun sota 
päättyi. Kolme vuotta myöhem- 
min hän pääsi kirkkoherraksi 
erääseen pikkukaupunkiin, joka 
ei ollut kaukana Berliinistä. 
Tässäkin paikassa näkyi kaik- 
kialla sodan hirvittäviä jälkiä. 



Paavali Gerhardt. 



Vähän myöhemmin Gerhardt tuli vakinaiseksi papiksi 
Berliiniin ja saavutti siellä seurakuntansa suuren rak- 
kauden. 

Gerhardt ei ollut runoilijana niin tuottelias kuin moni 
muu, mutta hänenkin virsiensä luku kohosi toiselle 
sadalle. Häneltä itseltään ne olisivat jääneet painatta- 
matta, kun hän oli kovin vaatimaton ja nöyrä mies. 
Mutta Berliinin kirkon kanttorit pääsivät näihin runoi- 
hin käsiksi ja sävelsivät ne ja toimittivat ne painosta 
eri laulukirjoissa. Aika oli myös sellainen, ettei uusia 
lauluja voinut laulattaa virsinä. Mutta kuorot saivat 
esittää niitä moniäänisesti kirkossa, ja pian niitä lau- 
lettiin paljon kodeissakin. 1600-luvun lopulla ruvettiin 
sitten kaikissa maissa toimittamaan uusia virallisia 
virsikirjoja, ja niihin otettiin heti paljon Gerhardtin 
virsiä. 

Monet Gerhardtin virsistä ovat juhlavirsiä. Mutta 

ne eivät ole suinkaan komeasanaisia ylistyshymnejä, 
vaan hiljaisen kristityn harrasta sydämen laulua. Lau- 
laja tutkii itseään ja rukoilee, että hän voisi viettää 
pyhät juhlat oikealla tavalla. Adventtivirressä 5 hän 
kysyy ja rukoilee näin: 

Sua kuinka vastaan käynen, 

Sä, sielun ihastus, 

Sua tulostasi kiitän, 

Maailman odotus? 

Oi Jeesus Kristus itse 

Valaise mieleni, 

Mä että tervehtäisi 

Sua otollisesti. 

Jouluvirressä 14 hän myöskin tutkii itseään ja kysyy: 

Vaan kuinka, suuren vierahan, 
Sun ottaa voisin vastaan? 
Oot Herra maan ja tai vahan 
Mä multa ainoastaan. 

Runoilija huomaa itsessään vain katoavaisuutta, 
syntiä ja saastaa. Mutta juuri siitä syystä adventin, 
joulun, pääsiäisen ja muiden juhlien evankeliumi panee 
hänen sydämensä kaikki kielet riemusta värisemään. 
Hänelle selvenee Jumalan rakkaus ja armo. Se tuntuu 
niin ihmeellisen suurelta, ettei se mahdu ymmärrykseen 
eikä sydämeen, ja siksi hän laulaa virressä 47: 

Nyt, sydän ahdas, laajene 
Ja aarre kätke parhain. 
Kirkkaampi, kalliimpi on se 
Kuin kullat tähtitarhain. 
Maat, meret, taivas avara, 
Ne on vain hiukka tomua, 
Kun katson aarteeseeni. 

Tää aarteheni verraton 
Sun, Jeesus, veres kallis on, 
Vuotanut hyväkseni. 

Gerhardt kirjoitti juhlavirsien lisäksi vielä muita 
virsiä, jotka sopivat kaikissa oloissa laulettaviksi. Nii- 
den joukossa on kiitosvirsiä ja lohdutusvirsiä, joissa 
puhutaan Jumalan huolenpidosta. Toiset ovat aamu- ja 
iltavirsiä. Runoilija muistaa, että kristityn tulee olla 
arkielämässä sama kuin pyhinä ja onnettomuuksissa 
turvata Jumalaan yhtä paljon kuin onnen päivinä. 
Hänen omassa elämässään oli molempia, sekä onnea 
että surua. Kuolema vieraili usein hänen perheessään, 
ja erään oppiriidan tähden erotettiin hänet joksikin 
aikaa papin virasta. Viimeiset vuotensa hän taas toimi 
vakinaisena sielunpaimenena eräässä maalaisseurakun- 
nassa. Hänen virsiensä verrattoman arvon on kuiten- 
kin vasta myöhäisempi jälkimaailma oppinut täysin 
ymmärtämään. 



8. SAKSAN KIRKON HERÄTYKSEN UUSI 
VIRSI. 



30-vuotisen sodan päätyttyä saivat Saksan evankeli- 
set kenenkään estämättä pitää kirkoissaan jumalan- 
palveluksia, saarnata Jumalan sanaa ja veisata äidin- 
kielisiä virsiä. Laki ja tapa vaati käymään kirkossa ja 
pitämään kotihartautta. Mutta tämä kaikki oli muut- 
tumassa vain ulkonaiseksi tavaksi. Silloin alkoi uudes- 
taan kuulua samanlainen kehoituksen ääni kuin Juhana 
Arndtin ääni oli ollut. Ja nyt ryhdyttiin myöskin tosi- 
toimiin, jotta kirkon ja kansan hengellinen tila muut- 
tuisi. Uuden herätyskristillisyyden tuuli puhalsi ensin 
Saksassa ja sitten pohjois-Euroopassa, myös Ruotsissa 
ja Suomessa. Tämän liikkeen kuuluisimmat johtajat 
olivat saksalaiset pappismiehet Spener ja Francke, ja 
liikkeen nimi oli pietismi. 

Pietismi tavoitti uudistusta monella alalla. Kaikkien 
piti lukea ahkerasti Pyhää Raamattua; pappien piti 
saarnata elävästi ja itse elää siitä sanasta, jota he muille 
saarnasivat; nuorisolle oli pidettävä rippikoulua ja nuo- 
ret oli juhlallisesti päästettävä ripille, jotta heille jäisi 
siitä elävä muisto; lähimmäisenrakkauden vaatimukset 
oli toteutettava ja köyhät ja sairaat otettava kristivel- 
jien huostaan; pakanamaille oli lähetettävä saarnaajia 
julistamaan evankeliumia ja käännyttämään kansoja 
kristinuskoon. Näistä asioista kirjoitettiin ja saarnattiin 
paljon. Ja jotta kristityt tukisivat paremmin toisiaan 

hengellisessä pyrkimyk- 
sessä, ruvettiin pitämään 
kiikonmenojen ja koti- 
hartauden lisäksi hen- 
gellisiä seuroja. 
Seurakuntiin syntyi pie- 
niä uskovaisten piirejä. 
Joskus ne olivat ahdas- 
mielisempiä kuin muut 
kirkkokrist ityt , mutta 
heistä levisi aina hengel- 
listä harrastusta laajalti 
kaikkiin suuntiin. 

Pietistit lauloivat pal- 
jon ja runoilivat uusia lauluja, vieläpä toimittivat 
omia laulukirjoja virsikirjojen lisäksi. He olivat 
oppineet paljon Gerhardtilta ja hänen aikalaisiltaan, 
mutta heidän virsissään oli vielä enemmän itsetut- 
kistelua ja hengellisen parannuksen mieltä kuin Ger- 
hardtilla. Joskus he antoivat virsissään suoranaisen 
sodanjulistuksen sekä syntiä että hengellistä uneliai- 
suutta ja maailmanmielisyyttä vastaan. Sellainen 
hengellinen sodanjulistus tai sotamarssi on virsi 434 
»Auta, oi Jeesus, kun eksytys suuri». Sen kirjoittaja, 
saksalainen pappi Henrik Schröder (| 1728) ajatteli 
melkein erota kirkosta, kun näki kristityissä niin paljon 
heikkoutta, mutta pysyi sitten kuitenkin pappina ja 
saarnasi parannusta seurakunnalleen. Virsi on kirjoi- 
tettu hänen puolisonsa kuoleman jälkeen; tämä oli 
viime sanoikseen rukoillut Jeesuksen apua. Ehkä siitä 
syystä siinä niin laajalti puhutaan myös kamppailusta 
kuoleman kanssa. Tämä virsi on syntynyt uudestaan 
meillä Suomessa, sillä sen nykyinen sävelmä on suo- 

malainen hengellinen kansansävelmä, muistiinpantu 
Kuortaneen pitäjästä. 

Saksan kirkon herätyksen lähetysinnostus on syn- 
nyttänyt lähetysvirren 183 »Suo, Herra, sama henkes 
meille». Ja pietismin harrastus nuorisokasvatusta koh- 
taan on luonut kaste- ja ripillepääsyvirren 219 »Oi Isä, 
Poika, Henki Herran». Se pietistirunoilija, jolta 011 
enimmän virsiä levinnyt Suomeen asti, oli nimeltään 
Filip Hiller (\ 1769). Useimpien muiden pietistirunoi- 
lijain elämäntyö oli jo päättynyt, kun Hiller astui papin 
virkaan Lounais-Saksassa, Wurttembergissä. Hänen 
elämänkohtalonsa tuli erittäin raskaaksi. Hän sai 
kurkkuunsa sellaisen vian, että hänen oli pakko lakata 
saarnaamasta. Vaikeuksissaan hän löysi lohdutuksen 
Raamatusta. Eräs lause, joka tuli hänelle rakkaaksi, oli 
1 Piet. 1: 6 — 7, jossa puhutaan uskon koetuksista ja 
verrataan niitä tuleen, jossa kulta puhdistetaan. Siitä 
aiheesta sepitti hän virren 371, joka alkaa: 

Kuin mainen kulta puhdistuu 

Liekissä polttavassa. 

Niin uskommekin kirkastuu 

Vain vai vain valkeassa. 

Tää hehku kuonan hiillyt tää, 

Ja puhdas kulta jälkeen jää 

Entistä kiikkaampana. 

Kaikkein ahkerin pietismin ajan hengellisistä runoili- 
joista oli kreivi Zinzendorf (t 1760). Hän toteutti kau- 
niisti kristillistä lähimmäisenrakkautta ja otti huos- 
taansa joukon Itävallasta paenneita siirtolaisia. Näiden 
keskuudessa syntyi sitten herätys, ja siitä sai alkunsa 
pieni uskovaisten seurakunta, joka käytti itsestään ni- 
meä Veljesseurakunta. Tavallisimmin heidät tunnetaan 
nimellä »herrnhutilaiset» heidän kotipaikkansa mukaan, 

Zinzendorf. 



jolle annettiin nimi Herrn- 
hut, suomeksi »Herran turva». 
Herrnhutilaiset lauloivat ko- 
vin ahkerasti sekä virsi- ja 
laulukirjoista että myöskin 
ulkomuistista. Heidän kes- 
kuudessaan oli ihmeellinen 
L tasa-arvoisuus. Kuka ta- 
I hansa saattoi aloittaa virren, 
' ja toinen jatkoi toisella vir- 
rellä, aina sen mukaan kuin 
tunsi hengellistä kehoitusta. 



Tästä sai nykyaikaisen seuraveisuun tapa alkunsa. 

Kuitenkin oli herrnhutilaisten seuroissa aina joku veli 
johtajana, mieluimmin kreivi Zinzendorf itse. Hän oli 
etevä puhuja ja myöskin runoilija ja kirjoitti paljon 
virsiä. Usein hän innostui keskellä seuroja sepittämään 
uusia sanoja vanhaan nuottiin, saneli rivin kerrallaan 
ja sepitti mielessään uuden, sillä aikaa kuin toiset lau- 
loivat, ja niin edespäin. Laulu vaikeni aina siksi kuin 
uusi rivi oli sanottu. Kun nämä laulut sitten kirjoitet- 
tiin muistiin, tuli niitä kaikkiaan noin pari sataa. Monet 
olivat kovin pitkiä, ja niitä piti lyhentää ja muutenkin 
parannella. Kaunis lyhennys hurskaan kreivin lauluista 
on virsi 324 »Jeesus, johdata tiemme kulkua». 

Vielä pietismin ajan jälkeenkin on Saksassa kirjoi- 
tettu paljon arvokkaita virsiä. Mutta jo 1700-luvun 
lopulla alkoi olla harvinaista, että suuret ja huomattavat 
runoilijat kirjoittivat virsiä. Maallinen ja hengellinen 
runous erkanivat toisistaan, ja kirkko ja kansallinen 
elämä ovat välistä olleet jyrkästi vastakkain. 1700-lu- 
vun lopussa myöskin tahdottiin muuttaa virsikirjojen 
sisällystä. Lutherin virsistä ei enää pidetty, koska niissä 

ihminen aina oli jätetty Jumalan armon varaan. Arvel- 
tiin, että ihminen on paljon parempi, kuin vanhoissa 
virsissä sanottiin. Myös 30-vuotisen sodan sankari- 
aikana tehtyjä virsiä muutettiin ja karsittiin paljon. 
Mutta uudempana aikana on jälleen huomattu, että 
virsien puhe ihmisen huonoudesta ja Jumalan armosta 
on sittenkin totuudenmukaista. Uskonpuhdistuksen 
ajan ja 1600-luvun virret ovat jälleen Saksan kirkko- 
kansan keskuudessa suurimmassa arvossa. Ja juuri 
niitä saksalaisia virsiä meidänkin virsikirjoihimme 011 
tullut kaikkein enimmän. 



g. RUOTSIN VANHA VIRSIKIRJA. 



Saksan jälkeen on Ruotsin kirkko lahjoittanut Suo- 
melle enimmän sellaisia virsiä, joita yhä vielä lauletaan. 
Näitä alkuaan ruotsalaisia virsiä 011 virsikirjassa noin 
100. Ruotsissa tapahtui uskonpuhdistus niin kuin Suo- 
messakin jo I/Utherin eläessä. Mutta Ruotsin virsiru- 
nouden suuri aika tuli vähän myöhemmin kuin Saksan, 
nimittäin 1600-luvun lopussa. Ruotsin valtakunta oli 
silloin mahtavimmillaan. Se oli voittanut monessa so- 
dassa ja siihen kuului paitsi Suomea ja Inkerinmaata 
vielä Vironmaa, L,atvia ja suuria osia Pohjois-Saksasta. 
Ruotsi oli todellinen suurvalta. Ja sen kuningas Kaarle 
XI tahtoi, että mahtavassa Ruotsissa olisi myöskin 
luja ja hyvin järjestetty kirkko. Siksi määräsi hän, että 
kirkon tuli hankkia itselleen hyvät kirkolliset kirjat, 
muiden muassa hyvä yhteinen virsikirja. Tämä viral- 
linen virsikirja eli Ruotsin vanha virsikirja valmistui 
vuonna 1695. Sitä käytettiin Ruotsissa yli sata vuotta. 

Ruotsin vanhassa virsikirjassa oli paljon saksasta 
käännettyjä virsiä, varsinkin L,utherin virsiä. Sitten 
siinä oli vanhempia ruotsalaisia virsiä, jotka otettiin 
aikaisemmin ilmestyneistä, pienemmistä virsikirjoista. 
Mutta sen parhaat ruotsalaiset virret olivat sangen uusia. 
Valtion mahtavuus oli opettanut ruotsalaiset rakasta- 
maan ja pitämään arvossa omaa äidinkieltään. Ruot- 
salainen runous puhkesi todelliseen kukoistukseen ja 
maan runoilijat kirjoittivat kaikki virsiä. Sellainenkin 

maallinen ammattirunoi- 
lija, joka vietti kevyttä 
elämää, kunnioitti isien 
uskontoa ja lämpeni vä- 
lillä kirjoittamaan voi- f 
makkaita parannusvir- 
siä. Kun joku mahtava 
aatelismies menetti hal- 
litsijan suosion ja pan- 
tiin viralta, lohdutti 
hän yksinäisyydessään 
itseään kir j oitt amalla 
virsiä elämän katoavaisuudesta. Muutkin maal- 
likot kirjoittivat virsiä. Jaakko Arrhenius, joka kir- 
joitti virret' »Jeesus, parhain ystäväni» ja »Nyt silmäni 
mä nostan», oli Upsalan yliopiston taloudenhoitaja ja 
historian professori. 

Enimmän arvokkaita virsiä kirjoittivat kuitenkin 
papit ja piispat. Ahkera virsien tekijä oli Jesper Sved- 
berg (f 1735). Hän oli ensin pappina Tukholmassa. 
Siellä kuningas Kaarle XI tuli hänet tuntemaan ja 
nimitti hänet hovisaarnaajaksi. Hän oli nuoresta pitäen 
lukenut ahkerasti Pyhää Raamattua ja elänyt nuhteet- 
tomasti, ja häntä murehdutti nähdä, kuinka Ruotsissa 
monet ihmiset, jopa eräät papitkin, eivät pitäneet huolta 
elämänsä vaelluksesta. Saattoi tapahtua, että joku 
pappi puhtaan opin nimessä saarnasi pietismiä vastaan, 
mutta tavattiin itse seuraavana aamuna makaamasta 
kadulla juovuksissa. Svedberg oli innokas raittiusmies 
ja asettui tällaista väärää puhdasoppisuutta kiivaasti 
vastustamaan. 

Kuningas ymmärsi Svedbergin hyvän tarkoituksen, 
huomasi hänet eteväksi mieheksi ja nimitti hänet Up- 

salan yliopiston professoriksi ja kymmenen vuotta 
myöhemmin Skaran hiippakunnan piispaksi. Oikeas- 
taan Svedbergistä lähti liikkeelle myöskin koko virsi- 
kir j a-asia. Kuningas valtuutti hänet j a pari muuta oppi- 
nutta miestä uutta virsikirjaa tekemään. Työ oli jo 
valmis ja esitettiin valtiopäivillä pappissäädyn tar- 
kastettavaksi, mutta Svedbergin vihamiehet olivat 
huomaavinaan siinä pietismin harhaoppeja ja saivat 
aikaan sen, että kirja hylättiin. Mutta aivan pian 
tehtiin siitä uusi laitos, jota oli vähän muutettu. Se 
hyväksyttiin vuonna 1695. Siihen tuli paljon Svedber- 
gin omia virsiä. 

Svedberg oli niin kuin pietistitkin suuri nuorison kas- 
vatuksen ystävä. Lasten parasta ajatellen hän kirjoitti 
heille erityisen virren, jossa on sanottuna kaikki tärkeät 
asiat, mitä lasten tulee Jumalalta rukoilla. Se on meidän 
virtemme 478 »Oi Jumala, et hylkää pientä lasta». Myös- 
kin Svedbergin omassa lapsuuden kodissa oli vallinnut 
hyvä henki ja varsinkin hurskasta äitiään hän aina 
muisti suurella kiitollisuudella. Vielä 011 Svedberg kir- 
joittanut esim. virren 408 »Herraa hyvää kiittäkää» ja 
virren 627 »Herra, meitä siunaa, auta». Edellinen on 
tehty 150. psalmista ja jälkimmäinen on runomittainen 
Herran siunaus. 

Vielä rakastetumpia Suomessa kuin Svedbergin vir- 
ret ovat ne, joiden tekijä oli Hakvin Spegel (f 1714). 
Niitä on uudessa virsikirjassa lähes 30 eli enemmän 
kuin kenenkään muun virrentekijän virsiä. Myöskin 
Spegel oli niin kuin Svedberg todellista hurskautta har- 
rastava pappi ja nuhteli rohkeasti niin kuin hänkin 
niitä, jotka elivät synnissä. Hänen osansa oli tulla 
vielä korkeampaan piispan asemaan, nimittäin Upsalan 
arkkipiispaksi eli koko Ruotsin ja Suomen kirkon en- 

simmäiseksi mieheksi. Siitä huolimatta hän oli erittäin 
vaatimaton ja tavoiltaan yksinkertainen mies. 

Myöskin Spegel harrasti nuorten hengellistä kasva- 
tusta. Sitä varten hän kirjoitti katkismuksen, joka tuli 
Ruotsissa aivan yleiseksi ja käännettiin sitten suomek- 
sikin eikä ole vieläkään aivan unohtunut. Kirja tuli 
käytäntöön arkkipiispa Olavi Svebiliuksen aikana, ja 
sitä sanottiin siitä syystä Svebiliuksen katkismukseksi. 
Mutta Spegel oli myöskin ahkera Raamatun lukija, ja 
hänen mielityönään oli tehdä Raamatun psalmeista 
ruotsalaisia virsiä. Niitä on meidänkin virsikirjassamme 
suomennettuina useita; niiden mukana virret 338 »Oi 
Herra, ilo suuri», 200 »Oi, kuinka ihana on huonees, 
Jumala» ja 397 »Maailma kaikkineen» (»Maa suur' ja 
avara») . 

Kolmas piispanarvoinen mies, joka kirjoitti kauniita 
virsiä Ruotsin vanhaan virsikirjaan, oli Israel Kolmodin 
(f 1709). Hänen kirjoittamansa on meidän rakas suvi- 
virtemme 557 »Jo joutui armas aika ja suvi suloinen». 

Ruotsin vanhassa virsikirjassa oli omituinen järjestys. 
Siihen aikaan oli hyvä katkismuksen taito oikean kris- 
tillisyyden ensimmäinen ehto. Sentähden oli virsikirjan 
ensimmäisenä osastona parikymmentä sellaista virttä, 
jotka oli kirjoitettu katkismuksen viidestä pääkappa- 
leesta: käskyistä, uskontunnustuksesta, Isä meidän 
rukouksesta, kasteesta ja Herran ehtoollisesta. Katkis- 
muksen jälkeen tuli Raamatun vuoro. Toisena osastona 
näet oli »Kuningas Daavidin psalmit» virsiksi tehtyinä, 
kolmantena osastona »Jokavuotiset juhlavirret» ja nel- 
jäntenä »Muutamien sunnuntaiden evarikeliumivirret». 
Lisäksi oli virsikirjaan liitetty kaikkien pyhäpäivien 
evankeliumit ja epistolat. Kaikissa näissä tuotiin Raa- 
mattu kansaa lähelle. Ja se olikin tarpeellista, sillä 

Ruotsin vanhan virsikirjan nimilehti. 



oikea Raamattu oli 
liian kallis kirja taval- 
lisen kansanmiehen os- 
tettavaksi. Ja näitä 
virsiä tarvittiin myös 
enemmän kuin muita 
juhlien ja pyhäpäi- 
vien jumalanpalveluk- 
siin. Mutta virsikirjan 
jälkipuoli jo puhui sel- 
laisesta kristillisyydes- 
tä, mikä ei lopu silloin 
kuin pyhäpäivä lop- 
puu. Siinä oli katu- 
musvirsiä, kristillisen 
elämän virsiä, mur- 
heellisten ristinkanta- 
jien ja kiusattujen sie- 
lujen virsiä ja myös- 
kin kiitosvirsiä hyvien 
päivien varalle. Erit- 
täin paljon oli pidetty 
huolta siitä, että ko- 
dista ei puuttuisi so- 
pivia aamu- ja ehtoo- 
virsiä. Ja hyvään ko- 
titapaan kuului myös- 
kin virsi ennen ruoalle 
j älkeen. Sellaisiakin 



käymistä ja kiitosvirsi ruoan 
oli tässä virsikirjassa. Näin virsikirja koetti kasvattaa 
kansaa kaikissa oloissa totiseen kristillisyyteen, hyviin 
tapoihin ja puhtaaseen elämään. Kirkko ja esivalta 
pitivät vielä muulla tavalla huolta, että hyviä opetuksia 

ei laiminlyöty. Saarnattiin, opetettiin, kuritettiin ja 
ripitettiin. Se oli vakavan pohjan laskemista tulevien 
aikojen avarammalle kansansivistykselle. 

Ruotsin vanha virsikirja sai jonkin ajan perästä 
kilpailijoita. Pietismi tuli maahan ja herännäisyy- 
den historia sai alkunsa. Se oli niin kuin pietismin 
historia Saksassa väkevän murroksen aikaa. Ja pietis- 
min jälkeen tuli Ruotsiin vielä toinen uusi suunta, valis- 
tus. Sen kannattajat kunnioittivat enemmän ihmis- 
järkeä kuin Raamattua. Vanhaa arvosteltiin ja uutta 
syntyi. 1700-luvun lopussa jo tahdottiin uudistaa kir- 
kon virsikirjatkin. Ruotsissa tämä hanke onnistuikin. 
Mutta Suomi oli sillä välin siitä erotettu ja liitetty Ve- 
näjään. Uusi virsikirja hyväksyttiin Ruotsissa 1819. 
Siinä oli kieli parempaa kuin vanhassa virsikirjassa. 
Varsinkin koulunkäyneet sivistyneet siitä pitivät. Hen- 
gellisen sisällyksen puolesta vanha taas oli parempi. 
Siitä syystä ryhdyttiin toimittamaan jälleen uutta virsi- 
kirjaa. Mutta vasta 1937 Ruotsin kuningas hyväksyi 
Ruotsin kirkolle sen nykyisen virsikirjan. Siinä on 
myöskin Suomen virsikirjoista otettuja virsiä. Suomen 
kirkko on niillä kauniisti maksanut velkaansa Ruotsin 
kirkolle. 



io. SUOMALAISEN VIRSITEMPPELIN PERUS- 
MUURIT. 



Suomalaisen virsikirjan virret ovat tähän päivään 
asti enimmäkseen käännöksiä ja mukaelmia ulkomaa- 
laisista ja muilla kielillä kirjoitetuista virsistä. Virsiem- 
me historian juuret ulottuvat läpi vuosisadan Pyhään 
maahan, Italiaan, Espanjaan, Ranskaan, Saksaan, 
Ruotsiin ja vielä moniin muihin maihin. Uusimmassa 
virsikirjassamme on vielä esim. tanskalaisia, englanti- 
laisia ja unkarilaisia virsiä. Virsissämme tuntuu voi- 
makkaana se kristittyjen yhteys, joko ulottuu yli kan- 
sallisuuden ja kirkkokuntienkin rajojen. Ja samalla ne 
osoittavat niin kuin Suomen muukin sivistys, että Suo- 
men kansan kasvot ovat käännettynä länteen päin, 
josta etsimme turvaa idän halloja vastaan. 

Mutta virsiemme historia on liiaksi ulkomaalainen. 
Kirkko on tosin Suomessa ollut kansallisempi kuin mi- 
kään muu laitos, mutta kirkonkaan ei onnistunut saada 
äidinkieltämme sellaiseen arvoon, että suomalaiset vir- 
rentekijät olisivat pystyneet kilpailemaan ulkomaalais- 
ten kanssa. Koulunkäyneiden sivistyskielenä oli Suo- 
messa ensin latina ja sitten ruotsi. Vasta muutaman 
viime polven ajan on maassa ollut suomalaisia oppikou- 
luja ja yliopistossa on annettu opetusta suomen kielellä. 
Sitä suuremmassa kunniassa on meidän pidettävä niitä 
miehiä, jotka ovat ensiksi kääntäneet suomeksi virsiä 
ia niiden lomassa tehneet myöskin ensimmäiset alku- 

Mikael Agricolan patsas Viipurissa. 

peräiset suomenkieliset virtemme. Ne miehet ovat las- 
keneet suomalaisen virsitemppelin perusmuurit. 

Suomalaisen virsitemppelin perustaja on sama kuin 
suomalaisen kirjallisuuden isä, Mikael Agricola (f 1557). 
Hän oli saanut olla L,utherin oppilaana ja hänestä tuli 
Suomen varsinainen uskonpuhdistaja. Hänen tunnus- 
sanansa oli: 

Kyllä se kuulee suomen kielen, 
joka ymmärtää kaikkein mielen. 



6o 



Virsien pyhä runous 



Agricolan suurin työ kirkkolaulun kannalta oli suo- 
malaisen Psalttarin toimittaminen. Mutta psalmien li- 
säksi hän käänsi muutamia virsiäkin, toisia suorasanai- 
sesti, toisia runomuotoon. Hänen aikanaan oli koko 
kirkkolaulu kuitenkin edelleen pappien ja kuorojen 
asiana. Silloin kuin Agricola kirjoitti kirjansa, hän oli 
Turun pappiskoulun rehtorina. Sitten hän tuli piispaksi, 
eikä hänelle enää jäänyt aikaa kirjoittamiseen. Mutta 
Turun koulun rehtorina oli myöhemmin Jaakko Suo- 
malainen (f 1588), ja hän jo kirjoitti ensimmäisen 
suomalaisen virsikirjan. Siinä oli noin 100 
virttä. Melkein kaikki olivat käännöksiä. Esim. Van- 
hassa virsikirjassa oleva »Meidän linnam on Jumal tai- 
vaast» (»Jumala ompi linnamme») 011 Jaakko Suoma- 
laisen kääntämä. 

Pappien harrastus äidinkielistä virsirunoutta kohtaan 
yhä kasvoi. Maskun kirkkoherra Hemming, eli niin kuin 
tavallisesti sanotaan, Hemminki Maskulainen (f 1619) 
toimitti laajennetun virsikirjan, jossa jo oli 242 virttä, 
ja käänsi vielä paljon lauluja latinasta suomeksi. Tässä 
virsikirjassa oli »Enkeli taivaan lausui näin» ensi kerran 
suomeksi. Suurin osa virsistä oli käännöksiä. Mutta 
Hemminki teki myös omia virsiä sunnuntaievankeliu- 
meista ja juhlapäivien teksteistä. Hänen tekemänsä 
pitkäperjantainvirsi 49 »Sua, Jeesus, kuinka piinattiin» 
on ikään kuin sarja kuvia jonkin vanhan kirkon sei- 
nästä. Toinen kohtaus seuraa toistaan kärsimysten 
tiellä. Mutta niissä on sama itsetutkistelun henki kuin 
Paavali Gerhardtin juhlavirsissä. Kappale kappaleelta 
asetetaan vastakkain ihmisen synti ja Vapahtajan kär- 
simys: 

Mä väärin tein, sua rangaistiin, 
Sä synnin palkan kannoit. 

Mä pahaa tein, sua häväistiin, 
Alttiiksi henkes annoit. 
Mä syypää kaikkeen syntihin, 
Vaan sinut lyötiin ristihin 
Uhriksi synneistäni. 

Vanhimmassa suomalaisessa virsirunoudessa kilpaile- 
vat väliin vanhan suomalaisen muinaisrunon ja muualta 
opitun virsirunon säännöt. Hemminki kirjoitti siellä 
täällä jonkin säkeen ikään kuin vanhaan Kalevalan-mit- 
taan, vaikka se sopi huononlaisesti laulettavaksi. Sitä 
paitsi hän käytti mielellään niin kuin muinaisrunomme- 
kin sellaisia sanoja, jotka alkavat samoilla äänteillä ja 
kirjaimilla. Siitä syntyi kaunis alkusointu. Kale- 
valassa lauletaan: 

Mieleni minun tekevi, 
aivoni ajattelevi 

(Huomaa: Mie-, mi-, ai-, a-). Esim. äsken mainitussa 
jouluvirressä oli toisessa säkeistössä alkusointuja (Pi-, 
pi-, Ky-, kau-, Nei-, nuo-, i-, i-): 

Yks Piltti pisku nuorukainen, 
Kyll kaunukainen Lapsukainen 
On teili syntyn Neitsest nuorest, 
Teili iloks ijät sangen suureks. 

Vanhat virrentekijämme olivat kuitenkin sitä mieltä, 
että oikeassa kristillisessä virressä pitää ennen kaikkea 
olla riimi eli loppusointu. Niin oli enimmissä 
latinalaisissa ja niin oli kaikissa saksalaisissa ja ruotsa- 
laisissa virsissä. Mutta suomalaisissa virsissä tämä 
sääntö oli kuitenkin paljon vaikeampaa toteuttaa, kun 
suomen kielen sanat ovat pitemmät ja paljon vaihtele- 

Runomittainen ja riimitetty psalmivirsi Jaakko Suo- 
malaisen virsikirjasta. 

vammat kuin esim. saksan ja ruotsin sanat. »Nuoru- 
kainen» ja »lapsukainen» olivat sangen keskinkertaisia 
riimeiksi, ja »nuorest» ja »suureks» olivat jo kovin vir- 
heellisiä. Ehkäpä olisi ollut parempi, että riimiä ei 
koskaan olisi ruvettu suomalaisilta virsiltä vaatimaan. 
Niin paljon se on tuottanut hankaluuksia. Uudempi 
aika on kuitenkin oppinut keksimään riimejä paremmin 
kuin Jaakko Suomalainen ja Hemminki Maskulainen. 

Epävarma oli vanha suomalainen virsi myöskin 
muissa kohdissa. Välistä olivat sanat niin pitkät, että 
nuotit pyrkivät loppumaan kesken ja lukkarin piti 
juoksuttaa monta tavua samalle sävelelle, että kaikki 
sanat mahtuisivat. Ja virsien kieli kangerteli, kun ei 
suomea opetettu kouluissa. Mutta kaikki parani huo- 
mattavasti 1600-luvun loppuun tultaessa. Runollisesti 
ja kielellisesti parhaan virren, mikä tänä aikana syntyi, 
kirjoitti Turun yliopiston nuori professori Juhana Caja- 
nus (f 1681). Nyt se on virsi 455 »Etkö ole, ihmisparka, 
aivan arka». Sekin oli muodostettu ruotsalaisesta vir- 
restä. Mutta Cajanus oli kirjoittanut sen sairaana olles- 
saan ja kuolema silmäinsä edessä, elämästä tiliä tehden. 
Siitä syystä se on myöskin suomalaisessa muodossa 
erittäin voimakassanainen ja omaperäinen. 

Cajanuksen virsi ilmestyi niin kuin moni muukin ensi 
kerran arkkivirtenä. Arkkivirsiä ostettiin tähän aikaan 
paljon. L,aulu-into kasvoi, ja virsikirjojakin piti toi- 
mittaa uusia ja uusia. 1600-luvun lopulla ruvettiin 
vaatimaan kaikilta lukutaitoa ja pantiin lukkarit kansaa 
opettamaan. Lukukirjana käytettiin katkismusta ja 
virsikirjaa, jossa vielä oli paljon muita lukukappaleita. 
Turun piispat kulkivat uudistusten etunenässä. Viimein 
1701 toimitettiin piispa Juhana Gezelius nuoremman 
aikana se »Uusi suomenkielinen virsikirja», josta tuli 
meidän muistorikas, pitkäaikainen Vanha virsikirjamme. 

Vanhan virsikirjan tekijöistä tunnetaan vain yksi, 
koulumies ja rovasti Eerik Cajanus (f 1737). Heitä on 
ollut kokonainen virsikirj akoin itea. Mutta tämä komi- 
tea ei saanut tehdä työtä itsenäisesti, vaan sen piti nou- 
dattaa Ruotsin virsikirjan esikuvaa. Järjestys oli oleva 
sama: katkismusvirret ensin, psalmivirret sitten jne. 
Virsien lukumäärä oli oleva sama, 413. Kaikilla virsillä 

oli nyt oma numeronsa. Tästä lähtien voitiin merkitä 
kirkossa virret tauluille. Kaikki virret, jotka nimen- 
omaan hankittiin tätä virsikirjaa varten, piti kääntää 
Ruotsin virsikirjasta. Tähän verraten oli edellisten 
aikojen virsikirjatyö ollut sangen vapaata. 

Kaikesta huolimatta Vanha virsikirja tuli Suomessa 
suosituksi ja rakastetuksi niin kuin vanhat kivikirk- 
komme ovat tulleet rakkaiksi. Ja sillä on myöskin ikään 
kuin vahvat peruskivensä, kun melkein kaikki vanhem- 
mat suomalaiset virret otettiin siihen mukaan. Niin 
voi sanoa, että vuonna 1701 Suomen virsitemppelin 
perusmuurit olivat valmiit. Enimmät rakennuskivet 
olivat muualta tuotuja ja täällä jonkin verran sovitel- 
tuja. Mutta sille pohjalle rakentuu kuitenkin vielä 
nykyinen virsirunoutemme. Ja vielä kaikkein uusinkin 
virsikirjamme on säilyttänyt muutetussa muodossa 
enemmän kuin puolet Vanhan virsikirjan virsistä. So- 
dan ja rauhan aikana ne ovat niin painuneet kansamme 
sydämiin, ettei mikään uusi runous voi niitä täydellisesti 
korvata. 



ii. POHJOLAN HERÄNNÄISYYDEN SEURA, 

VIRSI. 



Jo 1600-luvun lopussa tuntui pietismin ensimmäinen 
tuulenpuuska Suomessakin asti. Aluksi oli pietistejä 
vain muutama. Joku opettaja, joku ylioppilas, joku 
maisteri esiintyi jyrkästi kirkkoa vastaan ja vaati sekä 
kansaa että pappeja parannukseen. Kirkon johtomiehet 
säikähtivät. Tuntui kuin kuri olisi kirkosta häviämässä. 
Sitten tuli onneton Pohjan sota ja Iso viha, jossa Ruotsi 
menetti melkein kaikki merentakaiset maansa, jopa 
suuren osan Suomeakin. Mutta rauhan tultua alkoi 
ihmeellisin jälleenrakennusaika, mikä Suomessa kos- 
kaan on ollut. Kovia kokeneen kansan keskuudessa 
virisi voimakas hengellinen elämä. Se alkoi aatelisista. 
Kaarle XII:n urhoolliset upseerit, jotka oli viety sota- 
vankeuteen Siperiaan, palasivat sieltä nöyrtyneinä ja 
Kristuksen nimeä tunnustaen. Upseereihin yhtyi sitten 
pappeja. Ja 1700-luvun puolivälissä alkoivat myöskin 
kansan sankat rivit liikahdella. Moni näki näkyjä ja 
jotkut puhuivat kielillä tai pitivät hurmostilassa saar- 
noja. Varhaisempi herännäisyys, Suomen 
uskonnollisista kansanliikkeistä vanhin, valloitti laajat 
alueet Länsi-Suomessa ja Perä-Pohjolassa sekä levisi 
sieltä Uudellemaalle ja lopulta myöskin Savoon. 

Ruotsissa olivat samaan aikaan yhtä voimakkaat 
herätysaallot kulkeneet läpi koko maan. Ja Ruotsista 
saivat meikäläiset heränneet milloin ankaria iskuja, 

milloin veljellistä tukea. 
Kun jotkut Ruotsin ja 
Suomen heränneistä oli- 
vat kirkolliselle esivallal- 
le tottelemattomia, sää- 
dettiin Ruotsissa laki, 
joka kielsi pitämästä 
hengellisiä seuroja. Se 
oli kova isku, ja se tuotti 
ikäviä välikohtauksia 
vielä senkin jälkeen kuin 
Suomi jo oli joutunut 
Venäjän valtaan. Tukea 
sen sijaan suomalaiset 
heränneet saivat ruotsa- 
laisilta hengenheimolai- 

) siltaan, varsinkin Ruot- 

Siionin virsien ruotsalaisen alkukap- sin herrnhutilaisilta. 
paleen (Sions sänger) ensi osan nimi- Ruotsin heränneet oli- 
lehti. . i . . i i 

vat innokkaita laula- 
maan ja toimittivat virsikirjan lisäksi hengellisiä 
laulukirjoja. Tärkein niistä oli Tukholman herrn- 
hutilaisten laulukirja nimeltä Siionin virret. Se ilmestyi 
kahdessa osassa vuosina 1743 ja 1745 ja sisälsi yli 200 
uutta virttä. Tämä laulukirja sai meillä Suomessa vielä 
suuremman merkityksen kuin Ruotsissa. Vuonna 1790 se 
käännettiin suomeksi. Suomen heränneet veisasivat sitä 
väsymättömän ahkerasti tupaseuroissaan ja oppivat 
sen laulut ulkoa. Aloittipa kuka tahansa virren ja 
aloittipa mistä säkeistöstä tahansa, aina muut olivat 
valmiit yhtymään mukaan. Ja monet laulut ikään kuin 
syntyivät uudestaan, kun niille Suomessa annettiin 
uusi sävelmä. Sellainen suomalainen sävelmä on esi- 

merkiksi tämän laulukirjan laululla »Nyt ylös sieluni», 
joka nyt on otettu virsikirjaan (virsi 623). Säveltäjää 
ei tunneta, luultavasti hän on ollut vain tavallinen laulu- 
taitoinen suomalainen kansanmies. 

Mutta »Nyt ylös sieluni» laulun sanojen ruotsalainen 
kirjoittaja kyllä tunnetaan. Hänen nimensä oli Juhana 
Kahl (f 1746). Hänen laulujaan oli Siionin virsissä 
kaikkiaan 60, ja kuitenkin oli hän kuollessaan vasta 25 
vuoden ikäinen nuorukainen. Niistä on otettu suoma- 
laiseen virsikirjaan kahdeksan. Näissä virsissä elää 
vielä koko 1700-luvun herätyksen henki. Virressä 66 
»Jeesus, turva ainoa» laulaja tunnustaa syntinsä mitä 
katkerimmissa itsesyytöksissä. Jeesuksen viaton kuo- 
lema on kokonaan hänen vikansa. Näin sanotaan: 

Sinun tuskantuleesi 

Minä raukka puita kannoin. 

Sinun käsivarsiisi 

Minä köydet julmat annoin. 

Minä naulat teroitin, 

Jotka käsiis lyötihin. 

Mutta samassa virressä on myöskin ihana voide haa- 
voitetulle sydämelle, varma lääke, jonka herrnhutilaiset 
hyvin tunsivat: Jeesuksen risti, haavat ja veri. Siitä 
Kahl laulaa rukoillen: 

Minä heitän itseni 
Ristis juureen, Vapahtaja. 
Kuule nöyrä huutoni, 
Haavoissas suo mulle maja, 
Koska vuoti veresi 
Meitä armahtaaksesi. 

Suomalaisten heränneiden ei kuitenkaan tarvinnut 
tulla toimeen yksinomaan Ruotsin heränneiden lauluilla. 

Nousiaisten kirkko. Heränneiden seuralaulun kehto. 



Meilläkin runoiltiin, vaikkei niin hyvin kuin Ruotsissa. 
Ensimmäiset suomalaiset hengelliset laulukirjat kir- 
joitti ja painatti Nousiaisten kirkkoherra Abraham 
Achrenius (f 1769). Hän oli läpeensä vilpitön ja tais- 
telua pelkäämätön mies. Nähdessään kirkossa epäkohtia 
hän innossaan ensin luopui papinvirastaan, mutta päätti 
sitten kuitenkin palvella kansaansa tavallisessa seura- 
kunnan paimenen toimessa. Kun monet papit pelkäsi- 
vät heränneiden arvostelua ja pysyivät heistä erillään, 
niin Achrenius päinvastoin kutsui heidät luoksensa ja 
piti heille lauluseuroja Nousiaisten kirkon eteishuo- 
neessa. Hänestä hengellisten laulujen laulaminen oli 
mitä parhainta ja hyödyllisintä ajanviettoa. Myös muis- 
tutti hän herännyttä kansaa siitä, että aina tulee rukoilla 
eikä väsyä. Siitä he saivat nimen »rukoilevaiset». 

Abraham Achreniuksen laulut tulivat erittäin rak- 
kaiksi L/änsi-Suomen rukoilevaisille. Mutta ne olivat 
sisällykseltään enemmän opetusrunoja kuin laulurunoja. 
Siitä syystä niitä ei ole muualla paljonkaan laulettu. 
Ja virsikirjaan niistä on tullut vain muutama. Sydä- 
mellinen hengellinen kaipaus tuntuu virrestä 80 »Ah 

saavu, Jeesus seurallamme». Aiheena on Jeesuksen ja 
opetuslasten kohtaus Emmauksen tiellä. Myöskin 
Abraham Achreniuksen poika Antti Achrenius (f 1810), 
joka oli samassa virassa kuin hänen isänsäkin, kirjoitti 
paljon virsiä ja toimitti oman laulukirjan »Halullisten 
sieluin hengelliset laulut». Hänen virsistään 011 virsi- 
kirjaan otettu muiden muassa virsi 325 »Joutukaa, sielut, 
on aikamme kallis». Sellainen tinkimätön parannuskris- 
tillisyys, mistä tässä virressä lauletaan, on jäänyt Suo- 
nien herännäisyydelle yleiseksi tunnusmerkiksi. 

Herännäisyyden voima väliin heikkeni, väliin taas 
kasvoi. 1700-luvulla oli sen kehtona Satakunta. 1800- 
luvun alussa sen sijaan sai johdon Savo, jamyöhem- 
pi herännäisyys alkoi. Johtajana oli lahjakas 
talonpoika Paavo Ruotsalainen, »erämaan profeetta», 
erinomainen puhuja ja sielujen hoitaja, mutta myöskin 
laulun ja soiton ystävä. Savolaiset olivat hyviä laulajia, 
ja mahtavana kaikuivat Vanhan virsikirjan virret ja 
Siionin virret heidän seuroissaan. Vähän myöhemmin 
herännäisyys levisi etevien pappien johtamana Pohjan- 
maalle, mm. Kalajoenlaaksoon. Jotta Pohjanmaankin 
kansa oppisi yhtä hyvin laulamaan, haettiin Savosta 
laulutaitoinen herännäistyttö, joka oleskeli pitkät ajat 
Nivalassa, Ylivieskassa ja Kalajoella. Myös Paavo 
Ruotsalainen kulki puhujana näillä mailla. Kun virka- 
intoiset lainvalvojat nostivat syytteen luvattomasta 
kokousten pidosta ja useita heränneiden johtajia sako- 
tettiin, oli »Ukko Paavo» heidän mukanaan. 

1800-luvun puolivälissä oli herännäisyydessä hiljai- 
sempi kausi. Heränneeltä kansalta puuttui pappis- 
johtajia. Mutta 1880-luvulla alkoi jälleen uusi herätys 
Savosta käsin. Johtajana oli Wilhelmi Malmivaara 
(f 1922), joka sitten muutti Savosta Pohjanmaalle La- 

pualle. Rovasti Malmi- 
vaara oli palavahenkinen 
saarnaaja, jonka saarnas- 
tuolin juuressa sydämet 
murtuivat ja syntiset läh- 
tivät parannuksen tielle. 
Hänellä oli myöskin oma 
käsityksensä oikeasta 
kristillisyydestä, ja se oli 
j okseenkin samanlainen 
kuin Paavo Ruotsalaisel- 
la. Kristityn tulee aina 
olla selvillä kaidan tien 
vaaroista ja valmiina 

Wilhelmi Malmivaara. taisteluun eli kilvoitte- 

luun. Jumala tahtoo ih- 
miseltä elämän muutosta, mutta suurin muutos on 
jo tapahtunut, kun ihminen rupeaa suremaan syntejään 
ja ikävöimään Jumalan yhteyttä. Tunnetuimmassa 
laulussaan »Oi, Herra, jos mä matkamies maan», joka 
on tullut myös virreksi, hän sanoo: 

Sinua kaipaa sydämeni, 

Sun puolees huutaa mun henkeni. 

On yksin tästä sen ikävästä 

Kyyneleni. 

Tämä kaipaava kristillisyys oli hiukan toisenlaista 
kuin jo sata vuotta vanhojen Siionin virsien herrnhuti- 
lainen, iloinen sydämellisyys. Sitä paitsi oli vanhan laulu- 
kirjan sanoissa kielivirheitä. Sen tähden Malmivaara 
toimitti 1893 uudet Siionin virret. Siinä on suurin osa 
vanhoja Siionin virsiä, paljon Antti Achreniuksen laulu- 
kirjan virsiä ja muutamia Malmivaaran omia lauluja. 




Pohjolan herännäisyyden seuravir si 71 

Uusi kirja on kuitenkin pienempi kuin vanha. Jotkut 
eivät olleet siihen tyytyväisiä. Länsi-Suomessa jäivät 
entiset kirjat yhä käytäntöön, ja muualla syntyi uusia 
hengellisiä laulukirjoja. 

Ruotsin ja Suomen herännäisyyden virsiaarre on 
viime aikoina saanut yhä enemmän arvonantoa. Kun 
1938 saimme uusimman virsikirjan, tuli siihen yli 30 
sellaista virttä, jotka ovat tässä luvussa mainituista 
kirjoista kotoisin. Niiden historia ei ole niin pitkä kuin 
vanhojen kirkkovirsien, eivätkä nekään ole kuin osaksi 
Suomessa syntyneitä. Mutta enimmät niistä ovat olleet 
toistasataa vuotta Suomen hartaimmin kilvoittelevan 
kansan sotalauluja ja sellaisina ne ovat häviämättö- 
mällä tavalla iskeytyneet tuhansiin sydämiin useissa 
Suomen maakunnissa. 



12. MAAMME-LAULUN LAULAJA VIRSI- 
SEPPÄNÄ. 



Harva kirkko voinee sanoa niin kuin Suomen luteri- 
lainen kirkko, että sen virsikirjan varsinaiset tekijät 
ovat kansan suuret miehet. Meidän oloissamme on todella 
niin, koskapa Runeberg, Topelius ja Lönnrot aikoinaan 
uurastivat voimansa takaa auttaakseen meitä saamaan 
niin hyviä virsiä ja niin hyvät virsikirjat kuin mahdol- 
lista. 

Juhana Ludvig Runeberg (f 1877) oli runoili jamai- 
neensa kukkuloilla, kun hänet kutsuttiin olemaan mu- 
kana Suomen kirkon ruotsalaista virsikirjaa tekemässä. 
Ruotsissa oli 1819 saatu uusi virsikirja, mutta se ei 
ilman muuta sopinut Suomen oloihin. Virsikirjaa teke- 
mään asetettiin 1853 komitea, johon tulivat kuulumaan 
Suomen kirkon piispat ja kolme muuta jäsentä. Rune- 
berg oli sen etevin runoilijajäsen. Siihen asti hän oli 
runoillut vain maallisia lauluja ja runoelmia. Parast- 
aikaa hänellä oli tekeillä toinen osa »Vänrikki Stoolin 
tarinoihin». Monet pudistivat päätään arvellen, ettei 
sellainen maallismielinen kirjailija sovi virsien tekijäksi. 
Mutta Runeberg ajatteli toisin. Häntä virsikirjatyö 
innostutti tavattomasti. Vänrikin tarinoiden jatko 
sai jäädä lepäämään, ja aivan uusi vaihe alkoi hänen 
runoili j aurallaa n . 

Vanhan suomalaisen virsikirjan valmistamisesta on 
säilynyt perin vähän tietoja, mutta tämä uusi vaihe on 

hyvin tunnettu. Vuon- 
na 1854 komitea piti 
Turussa ensimmäisen 
kokouksensa. Siinä jä- 
tettiin Runebergille 
uuden virsikir j aeh- 
dotuksen tekeminen. 
Kaksi vuotta hän 
ahersi virsien kimpus- 
sa, paranteli vanhoja 
ja kirjoitteli uusia vir- 
siä. Sitten pidettiin 
Turussa 3 — 4 viikkoa 
istuntoja, joissa kaikki 
komitean jäsenet oli- 
vat läsnä. Eräässä kir- 
jeessä kertoo Rune- 
berg tästä komitean 
työstä näin: 

»Minun esittämäni virsiehdotukset käytiin yhdessä 
läpi rivi riviltä ja sana sanalta, punnittiin, leikeltiin, 
paikkailtiin ja siliteltiin niin huolellisesti, ettei siinä 
säästetty ei henkilöä eikä vaivaa. Joka sana, mikä ei 
näyttänyt kestävän koetusta, hylättiin kursailematta 
ja uusi pantiin tilalle milloin minkin ehdotuksesta, ja 
mies se, joka ensiksi paremman sanan keksi.» Mitä 
sydämellisin ystävyys vallitsi komiteassa. Ehdotus 
laskettiin painoon ja julkaistiin kesällä 1857, samaan 
aikaan kuin Suomessa vietettiin kristinuskon maahan- 
tuonnin 700-vuotisjuhlaa. Uusi virsikirja sai tällä ta- 
valla eräänlaisen juhlajulkaisun leiman. 

Runeberg kirjoitti kaikkiaan noin 60 uutta virttä. 
Ne valmistuivat parissa vuodessa, eikä ole syytä aja- 




J. L. Runeberg. 

telia, että kirjailija olisi niiden kuluessa paljonkaan 
sisäisesti muuttunut. Jos kysymme, missä virsissä 
runoilija parhaiten avaa oman sydämensä, niin on vas- 
tattava: niissä virsissä, joiden aihe jollain tavoin kos- 
kettaa Jumalan suurta luontoa ja maan päällä 
vaeltavan ihmisen elämää. Luonnonystäväksi 
ja ihmiselämän ymmärtäjäksi runoilija osoittautuu 
kaikissa runoissaan. Hän oli viettänyt pitkät ajat 
luonnon helmassa kalastus- ja metsästysmatkoilla ja 
hän oli seurustellut ystävänä ja toverina monen- 
laisten ihmisten, sivistyneiden ja sivistymättömien, 
virkamiesten ja talonpoikien, vanhojen ja nuorten 
kanssa. 

Oli luonnollista, että Runeberg kirjoitti juuri Juma- 
lan kunniasta luonnossa kauneimman psalniivirtensä 
396 »Taivaat kaikki Valtiaansa, Kuninkaansa kunniata 
kuuluttaa». Mutta tämä luonnon ihailu ei ole vain 
hänen oman sydämensä ajatus, Raamatun psalmi ker- 
too aivan samaa. Suurena ihmiselämän ymmärtäjänä 
Runeberg taas tuntee, että oikean lähimmäisenrak- 
kauden tulee olla hyvin laaja, jopa niin laaja, ettei sillä 
ole rajoja ollenkaan. Mutta sama on Vapahtajamme 
opetus, jonka hän lausuu vertauksessa laupiaasta 
samarialaisesta. Tästä vertauksesta (Luuk. 10: 30 — 37) 
Runeberg on tehnyt virren 143 »Ken. ompi lähimmäi- 
seni». Virsi on alkuaan pitempi ja ajatusrikkaampi kuin 
nykyisessä suomennoksessa. Mutta nytkin on laaja 
näköala edessämme, kun luemme esim. 4. säkeistön: 

Sun sanas tosi aina on, 
Rakkaus kaikki voittaa. 
Ja niin kuin paiste auringon 
Se sydämihin koittaa. 
Mut tuomion se alla on, 

Ken huoletta on toisista 
Ja itseään vain hoitaa. 

Virressä asuu Raamatun, mutta myös »vSaarij arven 
Paavon» henki: nälkäistä lähimmäistä ei saa unohtaa, 
vaikka oma pelto antaakin hyvän sadon! Suuri ihmis- 
elämän ymmärrys asuu myöskin Runebergin lasten- 
virressä 477 »Mä silmät luon ylös taivaaseen». Se on 
yksinkertainen kiitosvirsi. Samalla se puolustaa lasten 
uskonnollista kasvatusta. Kun Runeberg käskee lapsen 
sanoa: »Mä taimi olen sun tarhassas ja varten taivasta 
luotu», silloin hän pitää kaikkien kristittyjen vanhem- 
pien kanssa lasten puolta kaikkia niitä vastaan, jotka 
tahtovat riistää heiltä pyhän uskon ja taivaallisen 
Isän. 

Runebergin kristillisyys oli näissä virsissä ikään kuin 
luonnollista ja itsestään selvää kristillisyyttä. Sen si- 
jaan hänen oli paljon vaikeampi laulaa samaa ääntä 
niiden kanssa, joille oman hengellisen elämän harjoitus 
oli pääasia. Aikansa herännäisyyttä hän pelkäsi ja 
väitteli siitä julkisesti toisen huomattavan runoilijan 
Lauri Stenbäckin kanssa, joka kuului heränneisiin. 
Sama I/auri Stenbäck oli jäsenenä Runebergin virsi- 
kirjakomiteassa, ja heillä oli yhä vielä mielipiteiden 
eroavaisuuksia, mutta ei enää samassa määrässä kuin 
ennen. Runeberg luki virsityönsä aikana ahkerasti 
Raamattua. Jumalan sanan arvo ja e 1 ä m ä n 
parannuksen välttämättömyys tulivat hänelle 
ajoittain hyvin eläviksi. Jumalan sanasta puhuvaa 
virttä 162 »On meillä aarre verraton» on sanottu Rune- 
bergin kauneimmaksi virreksi. Se on kirjoitettu niin 
lämpimästä sydämestä, että se kuuluu muutenkin hänen 
parhaisiin runoihinsa. Ja hän on samasta aiheesta 

kirjoittanut muitakin virsiä, esim. 163 »Herra, kun sä 
sanassasi annat kuulla äänesi». 

Erittäin voimakkaasti laulaa Runeberg parannuksen 
välttämättömyydestä eräissä evankeliumivirsissään. 
Yleensä hän paljon uudisteli tätä virsilajia, jonka enti- 
set virret olivat kertovia, vanhanaikaisia ja kankeita. 
Tällainen uudistettu evankeliumivirsi 011 esim. 132 
»Miks' maailman käy tnrulla niin monet joutilaina?» 
Voimakkaasti varoittaa runoilija kansaa, kun hän 
sanoo: 

Sä älä luule milloinkaan: 

»On aikaa kyllä vielä, 

Mä ensin tahdon hetken vaan 

Nyt huvitella tiellä». 

Mut voi, et tiedä milloin on 

Sun päiväs päätettynä, 

Ja koittaa hetki tuomion, 

Oot iäks hyljättynä. 

Runebergin virsityö tuotti hänelle samanlaisen pet- 
tymyksen kuin monelle muulle ennen häntä ja hänen 
jälkeensä. Hänen virsikirjaehdotuksensa ei tullut sel- 
laisenaan käytäntöön. Ja kun hän sairastui ja joutui 
ennen aikojaan olemaan työttömänä, hoitivat toiset 
virsikirjat yön jatkamista. Ruotsalaisessa virsikirja- 
komiteassa oli vuorostaan Topelius jonkin aikaa taita- 
vin runoilija. Uusi ruotsalainen virsikirja hyväksyttiin 
samana vuonna 1886 kuin suomalainenkin. Kuitenkin 
oli Runebergillä virsien tekijänä paljon suuremmat 
ansiot kuin kellään muulla. Hänen virsiään lauletaan 
Suomessa enemmän kuin kenenkään muun virrentekijän. 

Myöskin suomalaisen virsikirjan uudistuksessa sai 
Runeberg valtavan merkityksen. Lähes puolet hänen 
omista virsistään on suomennettuina tullut suomalaisiin 

virsi- ja laulukirjoihin. Uusimmassa virsikirjassa 011 
hänen tekemikseen merkitty 23 virttä. Tästä luvusta 
vievät voiton ainoastaan Spegelin virret, joita on mer- 
kitty olevan 28. Runebergin virret ovat lähes kaksisataa 
vuotta nuoremmat kuin Spegelin, mutta sittenkin niitä 
jo lauletaan enemmän kuin Spegelin virsiä. Suomeh 
kansalle ne kertovat polvesta polveen Maamme-laulun 
kirjoittajan suuresta rakkaudesta isien kirkkoa kohtaan. 



13. ELIAS LÖNNROTIN VIIMEINEN SUURTYÖ. 



Elias Lönnrotin (f 1884) virsityö kuuluu hänen elä- 
mänsä suurten töiden joukkoon. Kalevalan ilmesty- 
misestä oli kulunut lähes kolmekymmentä vuotta, kun 
Lönnrot erosi yliopiston professorin virasta ja vetäytyi 
takaisin synnyinpitäjäänsä Sammattiin jatkamaan hil- 
jaisuudessa kirjallisia puuhiaan. Silloin kutsuttiin 
hänet vuorostaan virsikirjakomiteaan, ja yli kaksikym- 
mentä vuotta, vuodet 1863 — 1884, oli virsityö hänen 
askartelunaan. Sitä työtä oli niin paljon ja se oli niin 
tärkeää, että aivan hyvin voisi hänen toimittamiensa 
kirjojen luetteloon Kalevalan ja muiden kuuluisien 
kirjojen jälkeen vielä lisätä nimen »Suomalainen virsi- 
kirja». 

Lönnrotilla ei ollut sellaisia suuria runoilijalahjoja 
kuin Runebergilla ja Topeliuksella. Eikä hän tahtonut 
mitenkään itse määrätä virsiasioissa. Kun virsikirjan 
piti olla kirkon ja kansan yhteinen kirja, niin oli hänestä 
tärkeätä, että kaikki saisivat ennakolta nähdä ja arvos- 
tella uusia virsiehdotuksia. Kotioloissa hän lauleskeli 
maalaisystävilleen kanteleen säestyksellä uusia virsiä 
ja kysyi, mitä he niistä arvelivat. Turussa ilmestyi 
jonkin aikaa »Tähti»-niminen lehti. Siihen Lönnrot 
lähetteli virsiä pienin erin. Sitten painatti hän kokonai- 
sen kirjan, jossa oli lähes sata virsiehdotusta, ja sitten 
tuli taas kirja kirjan jälkeen, välistä virsikirjakomitean 
nimissä, mutta vielä useammin Lönnrotin omasta toi- 

Elias Lönnrot. 



mesta. Viimeinen hänen painattamansa virsiteos oli 
vuoden 1883 »Väliaikainen suomalainen virsikirja», 
mutta vielä senkin jälkeen hän paranteli eräitä virsiä, 
j a nämäkin painettiin hänen kuolemansa j älkeen. Niiden 
mukana hänen julkaisemiensa virsikirjojen ja virsivih- 
kojen luku nousi kymmeneen. 

Virsikirjatyö oli arkaluontoista. Vanhoihin virsiin ei 
olisi tehnyt mieli koskea. Olivathan vuonna 1701 virsi- 
kirjan tekijät jättäneet vanhimmat virret aivan ennal- 
leen. Mutta nyt se ei enää ollut mahdollista. Suomen 
kieli oli kohoamassa maailman sivistyskielten joukkoon 
ja Suomessa alkoi olla paljon omaa kirjallisuutta. Ei 
käynyt päinsä, että koulua käyneet Suomen lapset 
saivat virsistä aihetta pilkkaan. Heikkoja vanhoja vir- 

siä oli jätettävä pois tai parannettava. Suurin osa Iyönn- 
rotin virsityöstä oli juuri vanhojen virsien 
parantelua. Runomittaa parannettiin, niin että 
sanat ja nuotit sattuivat yhteen, loppusointua paran- 
nettiin, ja sanat parannettiin siihen muotoon, mikä 
niillä oli sen ajan kirjakielessä. Iyönnrot oli tässä työssä 
aivan väsymätön. Vielä kuolinvuoteellaan yli 8o-vuo- 
tiaana, valkotukkaisena vanhuksena hän kirjoitteli 
uuteen muotoon virttä »Jeesus, parhain ystäväni». 

Eräs asia Iyönnrotia vaivasi. Vanhassa virsikirjassa 
oli perin vähän Suomen miesten alkuperäisiä virsiä. 
Jotta kaikki mahdollinen kotimainen ja suomenkielinen 
virsiaines tulisi mukaan, hän haki tarkkaan kaikki van- 
hat arkkivirret, mitä vain sai käsiinsä ja sovitteli 
niitä uuteen muotoon. Mutta vielä tarvittiin uusia 
virsiä. Ei auttanut muuta kuin kääntää jälleen muista 
kielistä, ruotsista, saksasta, jopa latinasta. Näitä 
käännösvirsiä hankittaessa oli suuri apu muista 
komitean jäsenistä. Mutta seuraus oli, että muukalainen 
aines jäi yhä voitolle. Kuitenkin kirjoitti X,önnrot myös- 
kin kokonaan omia virsiä toistakymmentä. Tark- 
kaa lukua ei voida ilmoittaa, kun ei ole helppoa sanoa, 
mikä on kokonaan omaa, ja mikä toisesta virrestä kor- 
jattua. 

Nuoret ihmiset tuntevat ehkä Iyönnrotin virsistä 
parhaiten hänen kouluvirtensä 474 »Oi Herra kaikki- 
valtias, sä olet meidät luonut». Iyönnrot oli perustanut 
Sammattiin ensimmäisen kansakoulun, ja sen avajaisissa 
tämä virsi ensimmäisen kerran laulettiin. Se on sydä- 
mellinen rukousvirsi. »Sammatin poika» oli jo vanha 
mies, kun hän sen kirjoitti, ja muisteli kiitollisin mielin 
kaikkea hyvää, mitä Jumala oli hänelle opin tiellä anta- 
nut. Mutta helppo se tie ei hänelle ollut. Ei ollut hänen 

lapsuudessaan kansakouluja eikä suomalaisia oppikou- 
luja, mutta palava tiedonjano oli vaatinut häntä mene- 
mään eteenpäin. Ja Jumala oli antanut hänelle sen 
särkymättömän sisun ja ne lujat ruumiin- ja hengen- 
voimat, joilla hän oli jaksanut kulkea koko tien päästä 
päähän. On kovin opettavaista tutkia tätä virttä Lönn- 
rotin oman elämäkerran valossa. Suurmies hänestä oli 
Suomelle tullut, mutta Jumalalle hän antoi kunnian 
aivan vilpittömästä sydämestä. 

Lönnrot oli vanhana jälleen Sammatissa asuessaan 
kirkollisessa työssä mukana. Kun seurakunta oli pieni 
eikä sillä ollut omaa pappia, niin Lönnrot usein luki 
kirkossa saarnan papin sijasta. Sellainenkin kirkollinen 
asia kuin pakanalähetys oli hänen sydäntään lähellä. 
Kun Suomen käännyttämisen muistojuhlassa 1857 
ryhdyttiin puuhaamaan pakanalähetysseuran perusta- 
mista Suomeen, liittyi Lönnrot puuhaajiin ja kirjoitti 
nimensä kirjelmään, jolla keisarilta anottiin tähän toi- 
meen lupaa. Näistä harrastuksista muistuttaa meitä 
hänen tekemänsä loppiaisvirsi 42 »Tähti taivahinen 
kerran». Lönnrot rakasti Jumalan sanaa ja lauloi lop- 
piaisvirressä: 

Kirkas tähti taivahan 
Ompi sana Jumalan. 

Myöskin Lönnrotin oli kauan aikaa vaikea käsittää 
herännäisliikettä. Tämä johtui osaksi siitä, että hän oli 
lääkäri ja että herätysten yhteydessä oli hurmosilmiöitä, 
joita hän piti sairautena. Mutta ne kaksi suurta asiaa, 
joista heränneet aina puhuivat: ihmisen synti ja Juma- 
lan armo, kävivät Lönnrotille lopulta erittäin tärkeiksi. 
Kun hän kirjoitti uudenvuoden virren 37 »Jo nyt taas 
on vuosi yksi alentunut ajasta», tuli siihen itsestään 
nöyrä synnintunnustus: 

Kaikin puolin olen ollut 
Köyhä, kehno, kelvoton. 

Ja kun Lönnrot kirjoitti uuden virtensä pitkäperjan- 
taita varten Kristuksen kärsimisestä, virren 52 »Oi 
Jeesus, lähde autuuden», niin hän asettui kerrassaan 
avuttomana ristin juurelle, kiitti Jeesusta, joka oli 
hänen syntivelkansa maksanut, ja lauloi: 

Sun ristis olkoon ainoa 
Tienviittaajani matkalla, 

9i:o 144. 



f r r r r 

D 3« * f"3, e * * lon\ au * tuu * ten\ 3 * * jäi * ncn 



J |3 J | d J F^ 



r r 1 ^TnTrr^T 

(ä^ * be (au * pcu * * bcn! ©ö rte * tin * puuä * f a fur*mat* 




4 r"r r^^ft^Ff 

tiin, SDiun e * * beö tä * * ni uf) rat * tiin. 




Lönnrotin »Väliaikaisesta suomalaisesta virsikirjasta» vuodelta 1883. 
Nykyinen virsi 52. 

Ain' aurinkona päivällä 
Ja yöllä kuuna, tähtenä. 

Suomen kirkon suomalainen virsikirja, jonka hyväksi 
Lönnrot uhrasi vanhuutensa voimat, valmistui vasta 
hänen kuoltuaan, 1886. Lönnrotin jälkeen teki sen 
hyväksi enimmän työtä professori Julius Krohn eli 
Suonio (f 1889), hän, joka on kirjoittanut virren koti- 
maan puolesta, virren 461 »Oi kuningasten Kuningas». 
Suonio oli muutenkin huomattava kirjailija ja suomen 
kielen tutkija. Hänen virsissään suomen kieli soi vielä 
kauniimmin kuin Lönnrotin virsissä. Voimme sanoa 
vuoden 1886 suomalaista virsikirjaa Elias Lönnrotin ja 
Julius Krohnin virsikirjaksi. Mutta kun työtä tehtiin 
komiteoissa, ja monesta asiasta oltiin eri mieltä, ei heillä 
kummallakaan suinkaan ollut kaikkea valtaa käsissään. 
Ja Suomen kirkko oli saanut oman eduskuntansa, ylei- 
sen kirkolliskokouksen, joka lopullisesti muodosti ja 
vahvisti virsikirj an. 
Tällöin virret vielä 
muuttuivat siitä, mitä 
suuret runoilijat ja kie- 
limiehet olivat tahto- 
neet. Kunnian ja kii- 
toksen lisäksi he saivat 
paljon kovaa ja tylyä 
arvostelua, mutta oli- 
vat silti tyytyväisiä, 
kun työ meni eteen- 
päin. 

Vuoteen 1886 päät- 
tyi Suomen suurten ru- 
noilijoiden mukanaolo Julius Krohn. 

virsityössä. Meidän maahamme tuli näihin aikoi- 
hin outoja uudenaikaisia virtauksia muista maista. 
Runoilijoiden ja kirjailijoiden joukossa on siitä lähtien 
ollut paljon kylmyyttä kirkkoa kohtaan. Siitä syystä 
ei Suomen virsirunoudelle vieläkään ole koittanut sel- 
laista kulta-aikaa kuin oli Saksan ja Ruotsin virsihis- 
toriassa jo 1600-luvulla. Mutta ei ole mahdotonta, että 
isien hengellinen perintö vielä kohoaa entiseen arvoonsa. 
Niin on tapahtunut ennenkin ihmiskunnan vaikeiden 
kärsimysten ja sekasortoisten aikojen jälkeen. Jos 
meillä niin käy, silloin puhkeaa suomalainen virsikin 
vihdoin kuorestaan ja kajahtaa Uudella voimalla kor- 
keuksia kohti. 



14- HENGELLISTEN LAULUKIRJOJEN UUTIS- 
VILJAA. 



Jokainen uusi virallinen virsikirja 011 ikään kuin 
valmiiksi korjattu sato, josta on elettävä kauan aikaa. 
Vanha virsikirjamme oh käytännössä lähes 200 vuotta, 
ja vuoden 1886 virsikirja yli 50 vuotta. Mutta viimeis- 
ten 50 vuoden kuluessa on Suomessa kasvanut uutta 
viljaa hengellisissä laulukirjoissa, ja 
tästä uudesta viljasta on jo voitu korjata ensimmäinen 
sato uusimpaan virsikirjaamme. 

Jo 1700-luvulla herännäisyys harjoitti uutisviljelyä 
laulukirjojen avulla. Ja uudet herätysliikkeet ovat tätä 
työtä jatkaneet. Mutta 1800-luvun loppupuoli on myös- 
kin uusien kristillisten yhdistysten aikaa. 
Näitä yhdistyksiä ovat muodostaneet uskonnollisten 
liikkeiden synnyttämät kirkolliset ryhmät eli suunnat: 
evankeliset, heränneet, laestadiolaiset ja muut. Toisia 
yhdistyksiä ovat perustaneet kansankirkosta vieraan- 
tuneet eriuskoiset, ja jotkut näistä ovat muodostuneet 
pieniksi kirkkokunniksi omine seurakuntineen ja pap- 
peineen. Ja sitten on lukuisia hyvin tärkeitä yhdistyk- 
siä, jotka eivät kuulu mihinkään suuntaan eivätkä pyri 
kirkosta erilleen, vaan tahtovat palvella niin paljon 
kuin mahdollista Suomen kirkkoa kokonaisuudessaan. 

Melkein kaikki suuret yhdistykset ovat toimittaneet 
myös omia laulukirjoja. Virsihistoriassa ovat tähän 
mennessä saaneet suurimman merkityksen uudet »Siio- 

uin virret», joista jo on ollut puhetta, »Siionin kannel» 
ja »Hengellisiä lauluja ja virsiä». Siionin kannel on 
Luterilaisen Evankeliumiyhdistyksen laulukirja ja val- 
mistui ensimmäisen kerran vuonna 1881. Sitten sitä on 
laajennettu ja muutettu useita kertoja. Hengellisiä 
lauluja ja virsiä 011 Suomen Lähetysseuran toimittama. 
Sen ensimmäinen vihko ilmestyi vuonna 1900 ja sen 
viimeinen laajennus toimitettiin 1920. Siinä 011 hyvin 
paljon Siionin virsien lauluja, mutta Siionin Kannel ja 
Hengellisiä lauluja ja virsiä ovat enemmän toistensa kal- 
taisia, suuria ja monipuolisia laulukirjoja. Molemmat 
kirjat sisältävät paljon Englannin ja Amerikan kirkko- 
jen ja kristillisten yhdistysten lauluja. Ne 011 suomen- 
nettu kuuluisan laulajan ja urkurin Sankeyn laulukir- 
joista, esim. »Mä Jeesuksesta laulan» ja »Kuule rukouk- 
sen', Jeesus». Englantilaisissa ja amerikkalaisissa lau- 
luissa on elävät ja sytyttävät sanat, mutta niiden sävel- 
mät ovat liiaksi nykyaikaisten maallisten laulunsävel- 
mien kaltaisia. Siitä syystä Suomen musiikkimiehet 
ovat pyrkineet näitä lauluja hylkimään. 

Edelleen on näissä laulukirjoissa paljon Ruotsin hen- 
gellisiä lauluja. Monien alla on nimikirjaimet »Iv. S.». 
Ne merkitsevät Liina Sandell (f 1903). Hän oli Ruotsin 
1800-luvun herätyksen suuri runoilija. Toiset hänen 
lauluistaan olivat mukaelmia Sankeyn kirjojen lauluista, 
toiset omatekoisia, niinkuin esim. »Jonk* 011 turva Ju- 
malassa». Uudistettuun suomalaiseen virsikirjaan 011 
otettu hänen iltavirteusä, virsi 552 »Mua siipeis suojaan 
kätke». 

Uusissa suomalaisissa laulukirjoissa 011 kuitenkin 
paljon Suomessa kirjoitettuja alkuperäisiä lauluja. Nimi, 
joka kaikkialla tulee laulujen lopussa vastaan, on Simo 
Korpela (f 1936). Hän on kirjoittanut noin 1000 laulua, 

dään kirkkovirsiksi. 

Simo Korpela oli eteläpohjalainen maalaispoika ja oli 
syntynyt vuonna 1863. Hän luki papiksi ja aloitti pap- 
pistoimensa Kauhavalla sekä kirjoitti jo silloin runsaasti 
runoja. Usein hän sepitteli niitä päässään kinkeri- ja 
sairasmatkoilla liikkuessaan. Sillä tavalla sai alkunsa 
Kauhavalla hänen iäisyysvirtensä »Tuolla taivaan asun- 
noissa autuaissa Jumalan». Myös ihmisten seurassa 
istuessaan hän saattoi äkkiä saada ikään kuin sisäisen 
välähdyksen ja alkoi muiden hämmästykseksi lausua 
runoa, joka oli sillä hetkellä syntynyt. Sattuipa yöllä- 
kin, että uni pakeni ja Korpelan piti nousta vuoteestaan 
kirjoittamaan runoa muistiin. Usein hänen kuitenkin 
täytyi kauan parannella tekeillä olevaa runoa, ennen 
kuin hän sen laski käsistään. Myöhemmin Korpela oli 
kahdeksan vuotta pappina Eurajoella ja tutustui Länsi- 
Suomen rukoilevaisiin ja heidän lauluihinsa. Eräitä 
niistä hän paranteli uuteen muotoon. Sillä tavalla sai 
Antti Achreniuksen virsi »Joutukaa sielut» hänen kä- 



ja otettu laulukirjoihin. 
Suuri osa on vielä painat- 
tamatta pelkkinä käsikir- 
joituksina. Hengellisissä 
lauluissa ja virsissä on yli 
80 vSimo Korpelan laulua, 
ja niistä on 5 otettu uu- 
teen virsikirjaan. Korpela 
011 ollut Suomen virsiru- 
noilijoista kaikkein tuot- 
teliain. Luultavaa on, että 
hänen lauluistaan tulevai- 
suudessa vielä paljon teh- 




Simo Korpela sairautensa aikana. 

destään sen muodon, mikä sillä on uudessa virsikirjassa. 
Muutenkin oli hän tänä aikana toimelias kirkon mies ja 
harrasti myös pitäjän asioita sekä kirjoitteli lehtiin 
kirjoituksia maatalouskysymyksistä. Saarnaajana ja 
puhujana hän oli lämpimän innostuvaisuutensa vuoksi 
erittäin pidetty. 

Eurajoelta Korpela muutti Virroille ja sieltä muuta- 
man vuoden perästä Toivakkaan lähelle Jyväskylää. 
Siellä hän oli kirkkoherrana elämänsä viimeiset 26 
vuotta. Näissä kahdessa paikassa hänelle tulivat elä- 
män suuret surut. Virroilla sairaus vei häneltä kaksi 
lasta samalla viikolla. Toivakassa asuessaan kaksi hä- 
nen poikaansa kaatui vapaussodassa. Pari vuotta myö- 
hemmin hän sai taas laskea hautaan yhden omaisistaan, 
tyttärensä. Vuodesta 1918 asti hän tunsi voimiensa 
vähenevän ja palkkasi apulaisen virkaansa hoitamaan. 
Hermosto petti ja ruumis jäykistyi vähitellen. Sairau- 
destaan huolimatta hänet nähtiin iloisena ja tyytyväi- 
senä. Leikkiäkin hän laski mielellään. Mutta ilon sy- 
vimpänä syynä oli sisäinen rauha Jumalassa. Kesäkuun 
14 p:nä 1936 hän sitten pääsi toivomaansa lepoon. 

Korpelan ensimmäinen laulukokoelma ilmestyi 1904 
ja oli nimeltään »75 virttä». Myöhemmin ilmestyi »Elä- 
män lauluja», »Elämän keskeltä», »Ristin virsiä» ja »Ristin 
rintamalta». Lauluiksi sävelletyt ja laulukirjoihin tul- 
leet runot ovat kirjoitetut ennen vuotta 1914, jolloin 
»Elämän laulujen» toinen osa ilmestyi. Viimeiset ru- 
nonsa hän saneli omaisille, jotka kirjoittivat ne muistiin. 
Itse hän ei pitkiin aikoihin enää voinut kirjoittaa. Kor- 
pelan runot ovat enimmäkseen lyhyitä, tavallisesti vain 
4 tai 5 säkeistöä pitkiä, ja ne noudattavat huolellisesti 
puhtaan kielen ja tarkan runousopin vaatimuksia. 
Niiden sisällys on niin monipuolinen, että niistä olisi 

melkein voinut tehdä kokonaisen virsikirjan kaikkine 
osastoineen. 

Ne viisi Korpelan virttä, jotka nyt ovat virsikirjassa, 
kuuluvat eri osastoihin. Juhlavirsissä on liikuttava 
kärsimys virsi 68, joka ilmestyi 19 13 »Elämän laulujen» 
ensimmäisessä osassa ja alkoi näin: 

^RMOh LMHDE. 




AKKAUDEN, armon lähde 
Jeesus ompi pohjaton. 



Ken ois kuollut syntein tähden, 
Niin kuin Jeesus kuollut on! 
Ken ois eestä pilkkaajainsa, 
Vainoojainsa, murhaajainsa 
Antautunut kuolohon! 



2. Jeesus on sen yksin tehnyt, 
Yksin hän, ei kukaan muu. 
Hän on vaivat, tuskat nähnyt, 
Joit* ei kertoa voi suu. 
Nöyränä hän kaiken kantoi. 
Nöyränä hän henkens' antoi 
Vuoteenansa ristinpuu. 

»Murheen, ristin ja kiusauksen» alaisille Simo Korpe- 
lan rukousvirsi 393 »Katsahda, oi Jeesus hyvä» antaa 
hiljaista, sydämellistä rohkaisua. Häneltä on saatu 
myöskin uusi lasten virsi 480 »Käyn, Jeesus, kasvois ete- 

hen», aamuvirsi 536 »Taasen poistui öinen haamu» ja 
vastamainittu iäisyysvirsi 622. Muista hänen paljon 
lauletuista lauluistaan 011 nuorille ehkä tunnetuin »Tule 
Jeesuksen luo, tule nuorena, oi, hälle uhriksi tuo kevät- 
päiväsi koi». 

vSuonien virsirunous 011 siis vuoden 1886 virsikirjan 
ilmestyttyä osoittanut voimakkaita elonmerkkejä. Eikä 
Simo Korpela suinkaan ole ollut ainoa runoilija, joka 
tällä vuosisadalla 011 kirjoittanut virsiä. Kun avaa 
uusimman virsikirjan, tulee vastaan muitakin suomalai- 
sia nimiä, joita ei entisen virsikirjan sisällysluetteloissa 
ollut. Rovasti Hallion 191 6 toimittamassa tutkimuk- 
sessa oli suomalaisia tekijännimiä 45, mutta moni heistä 
oli ainoastaan toiminut virsien suomentajana tai paran- 
telijana. 

Piispa Lehtosen ja rovasti Kareksen toimittamassa 
uuden virsikirjan laitoksessa on tekijäluettelo, jossa on 
58 suomalaista, suomeksi kirjoittanutta tekijää; tosin 
niistäkin jotkut ovat vain kääntäjiä. Ulkomaalaisten 
nimien joukossa nämä vieläkin jäävät vähemmistöön. 
Samoin ovat suomalaisten kirjoittajien virret meidän 
virsikirjassamme vielä vähemmistönä, mutta niin on 
myöskin hengellisten laulukirjojen laita. 



15. VIRSIEMME SÄVELMÄT. 



Suomalaisten virsien koraalit eli v i r s i s ä v e 1- 
mät ovat yhtä paljon kuin niiden sanat kaikua kaukai- 
sista maista ja kaukaisilta ajoilta, vuosisatain, jopa 
vuosituhansien takaa. Jokin niistä voi olla syntynyt jo 
vanhalla ajalla tai keskiajalla Etelä-Euroopassa. Hyvin 
suuri osa on saksalaisia ja ruotsalaisia koraaleja 1500- 
ja 1600-luvuilta. Muutamat ovat kotoisin ranskalaisista 
1500-luvulla tehdyistä psalmivirsistä, esim. virsien 
»Hädässä huudan Herraa» (291) ja »Sun haltuus, 
rakas Isäni» koraalit. Vanhempien hengellisten 



laulukir j oj emme sävel- 
missä on paljon muo- 
dostuksia saksalaisista 
herrnhutilaisista lau- 
luista. Ja uudempien 
laulukirjojen lauluissa 
taas on uusia englanti- 
laisia ja ruotsalaisia sä- 
velmiä. Myös ovat tun- 
netut suomalaisetkin 
säveltäj ät kirjoittaneet 
arvokkaita uusia koraa- 
leja. Esimerkkinä ol- 
koon professori Heikki 
Klemetin säveltämä ko- 
mea koraali 399 »Juma- 




la ompi turvamme». Heikki Klemetti. 

Virsisävelmillä 011 niiden korkean iän vuoksi oma juh- 
lallinen sävynsä. Ne erottaa muista lauluista tavalli- 
sesti jo ensi kuulemalta, vaikkei sävelmää tuntisi eikä 
sanoja kuulisi. Välistä on tämä juhlallisuus siinä, että 
nuotit seuraavat toisiaan yhtä pitkinä tasaisessa tah- 
dissa, joka merkitään samanlaisilla i-nuoteilla (\ J 1 J) 
tai vanhemmissa koraalikirjoissa i-nuoteilla (J J J J)- 
Laulukirjojen sävelmissä on nuottien pituus vaihtele- 
vampi. Niissä kulkee vuorotellen kahdenlaisia nuotti- 
pituuksia, jopa kolmenlaisiakin (J, # h, ^). Mutta nekin 
voivat siitä huolimatta olla erittäin juhlallisia ja virsi- 
sävelmiksi sopivia. Niissäkin elää usein vanhoilta ajoilta 
peritty tuhatvuotinen kaiku. 

Vanhat koraalit muistuttavat mieliimme vanhan 
marttyyrikirkon ja juhlallisen keskiajan elämän tunnel- 
man. Nämä sävelmät voitiin alkuaan merkitä nuoteilla 
ilman ristiä (ft) ja korkeintaan yhtä b-merkkiä (t?) 
käyttämällä. Mutta niissä on kuitenkin toistakymmentä 
eri sävellajia, riippuen etupäässä siitä, mihin nuottiin 
ne loppuvat. Nämä sävellajit ovat sukua sekä israeli- 
laiselle temppelilaululle että kreikkalaiselle taidelau- 
lulle, mutta me sanomme niitä kirkkosävellajeiksi (»doo- 
riseksi», »fryygiseksi» jne.). 

Kirkkosävellajien sijasta uusi musiikki käyttää taval- 
lisesti vain kahta sävellajia, iloista duuri- ja surullista 
wo//i-sävellajia. Niinpä on vanhatyylisten ja uustyylis- 
ten laulujen välillä suuri ero. Jos tahtoo pianolla, har- 
moonilla tai kitaralla säestää uusia lauluja, riittää toi- 
sinaan kaksi tai kolme sormiasentoa ja kaksi tai kolme 
sointua (esim. »Maamme-laulussa» tai laulussa »Mä 
Jeesuksesta laulan»). Vanhoissa koraaleissa tämä laiha 
soinnutus on aivan riittämätön. Ne on alkuaan aja- 
teltu laulettaviksi yksiäänisinä, ja täytyy olla varsin 

taitava musiikkimies, jos aikoo ilman nuotteja omasta 
päästä niitä säestää (esim. »Hädässä huudan Herraa»). 
Vanha kirkkomusiikki on vuosien kuluessa kehittänyt 
meidän kansassamme syvällisen musiikintajun, joka 
varsinkin maaseutuoloissa vielä on tarkka ja herkkä. 
Siitä syystä suuri osa suomalaisista maallisistakin lau- 
luista kulkee yhä vielä kirkkosävellajien askeleissa. 

Viime aikoina on usein mainittu suomalaiset h e n- 
gelliset kansansävelmät. Ne ovat herättä- 
neet huomiota myöskin ulkomailla. Edellä jo on mai- 
nittu virsien »Nyt ylös, sieluni» ja »Auta, oi Jeesus» iha- 
nat suomalaiset kansansävelmät. Tällaiset laulut to- 
distavat hyvää Suomen kansan soitannollisista lahjoista. 
Mutta niiden juuret ovat ulkomailta tulleissa koraaleissa 
ja hengellisten laulujen sävelmissä. Ensimmäinen suo- 
malainen koraalikirja painettiin ulkomaalaisten mallien 
mukaan 1702, eli vuosi sen jälkeen, kuin Vanha virsi- 
kirja oli ilmestynyt. Myös kirjoitettuja nuotteja oli 
kanttoreilla siellä täällä. Mutta he eivät aina laulaneet 
nuottien mukaan, vaan tekivät niihin muutoksia, ja 
toiset laulajat, jotka eivät ensinkään nuotteja tunteneet, 
muuttivat lauluja vielä enemmän. Näin muuttuneen 
virsisävelmän nimi on toisinto, ja toisinnot ovat usein 
vielä kauniimmat kuin alkuperäiset koraalit. Eri paik- 
kakunnilla laulettiin hiukan eri tavalla. Pohjanmaalla 
laulettiin toisin kuin Satakunnassa ja Varsinais-Suo- 
messa, Savossa taas hiukan toisin kuin Pohjanmaalla, 
ja Sortavalan Karjalassa oli vielä omat koraalitoisin- 
tonsa. 

Hengellisiä kansansävelmiämme on otettu paljon 
talteen. Jo sata vuotta sitten eräs herännyt pappismies 
kirjoitti niitä muistiin. Mutta enimmän niitä on tuonut 
päivänvaloon ja toimittanut painoon etevä mu- 

siikkiniiehemiiie, professo- 
ri Ilmari Krohn, Julius 
Krohnin poika. Hänen ah- 
kerin avustajansa oli en- 
nen mainittu lehtori Mi- 
kael Nyberg. He kulkivat 
useana kesänä vuodesta 
1885 alkaen eri puolilla 
Suomea lauluja keräile- 
mässä. Taloihin tultuaan 
he pyysivät herännyttä 
kansaa laulamaan »Halul- 
listen sielujen hengellisiä 
lauluja» ja »Siionin virsiä» 



Ilmari Krohn. 



ja kirjoittivat ahkerasti sävelmiä muistiin. Näillä 
matkoilla he ensi kerran kuulivat laulettavan virren 
»Nyt ylös sieluni» sävelmän ja laulun »Ei laulamasta 
lakkaa mun sielun' iloissaan». 

Matkoillaan Krohn teki sen huomion, että Savon ja 
Pohjanmaan sävelmät olivat enimmän toistensa kal- 
taisia. Olivathan näiden maakuntien heränneet paljon 
olleet yhdessä. Näyte näistä yhteisistä sävelmistä 011 
koraali 453 »Veisata nyt tahdon mä». Se pantiin muistiin 
Lapualla, jossa sen veisaajat sanoivat oppineensa sen 
savolaisilta. Vuonna 1898 Krohn kävi Sortavalassa 
kuuluisan herättäjäpapiu Renqvistin tyttären ja vävyn 
luona ja kirjoitti yhtenä iltapäivänä muistiin 40 sävel- 
mää. Seuraavana päivänä hän souti kalastajien mukana 
veneessä Laatokan salmia ja selkiä Hakaliston saarelle. 
Siellä järjestettiin seurat, ja siellä sai Krohn kirjoite- 
tuksi muistiin yhtä monta virttä kuin edellisenä iltana. 
Vähän myöhemmin hän pani painoon suuren kokoelman 
nimeltä »Suomalaisia hengellisiä kansansävelmiä», jossa 



F tr s i emme s är e I m ä I 



95 



4531 



Vei-sa ta nyt tah-don mä Maa- 
Ai - ka on jo he - ra tä U- 



il-man kurjuu-des-ta. Pa . huu . d e S .ta käänty- 
nes-ta nettai -ses-ta. 



i * ' JJ 



a, 



Au-tuut-tan-sa et - si ä. He-rää, 



nou-se val-vomaan, O -le ai-na val-mis. 

Lapualainen koraali virteen 453. 



oli 600 uutta sävelmää. vSittemmin 011 näistä otettu 
useita kymmeniä Suomen kirkon hyväksyttyyn koraali- 
kirjaan. 

Krohn on sanonut, että uudet hengelliset sävelmät 
ovat kansan lahja kirkolle. Mutta tyhjästä ei Suomen 
laulava kansa ole niitä tehnyt. Alku on kirkon antama. 
Lopputulos taas on kaunis todistus kansan alttiudesta 
ja lahjakkuudesta hyvän sivistyssiemenen viljelyyn. 



i6. UUSI VIRSIKIRJA KOKONAISUUTENA. 



Virsikirjamme historia osoittaa, kuinka hämmästyt- 
tävän monelta haaralta sen rakennusainekset on koottu. 
On tuskin mitään kirjaa, joka olisi niin muistorikas ja 
niin monen henkilön käsialaa. Jos sanoisimme toisella 
tavalla: virsikirja on ikään kilin puu, jonka juuret ha- 
jaantuvat ensin suuriksi päähaaroiksi ja sitten lukemat- 
tomiksi pieniksi rihmoiksi. Läheltä ja kaukaa, jopa 
vuosisatojen ja vuosituhansien takaa kulkee keväinen 
mahla näitä juuria pitkin ja synnyttää ympärilleen 
uutta hengellistä elämää. Eikä toisin voi ollakaan, sillä 
virret itse ovat hengellisten elämänkokemusten synnyt- 
tämiä. Sielusta sieluun kulkee niissä pyhän sanoman 
kaiku ja panee yhä uusia kieliä väräjämään. 

Mikä on tämä virsikirjamme sanoma? 
Se näky} 7 ' eri virsistä. Mutta se näkyy myös siitä sisäl- 
lysluettelosta, joka on virsikirjan alussa. Tämä luettelo 
osoittaa ne suuret osastot ja vähän pienemmät ryhmät, 
joihin virret on järjestetty. Tämä ryhmitys on sangen 
paljon muuttunut siitä, millainen se on Vanhassa virsi- 
kirjassa. Muutokset tehtiin vuoden 1886 virsikirjaan. 
Pääotsakkeet ovat: I Kirkkovuosi, II Seurakunta ja 
kirkolliset toimitukset, III Kristillinen elämä, IV Eri 
toimet ja tilaisuudet, V Viimeiset tapahtumat. Lopussa 
on virren muodossa Isä meidän rukous, Herran siunaus 
ja eräitä vanhoja juhlavirsiä. Virsien yhteinen luku- 
määrä on sangen suuri. Vuoden 1886 virsikirjassa se 
oli 536; nyt se 011 633. 

Jo virsikirjan jako ilmoittaa virsien yhteisestä sisäl- 
lyksestä paljon. Ensiksi virret kertovat asioista, jotka 
jo ovat tapahtuneet. Kirkkovuosi on suuri 
muistojuhlien sarja. Se alkaa adventilla ja päättyy 
tuomiosunnuntaihin, joka ei ole varsinaisesti muisto- 
juhla, vaan kehoittaa meitä tulevaisia odottamaan. 
Mutta sen suurimmat juhlat ovat joulu, pääsi- 
äinen ja helluntai. Kaikille näille on han- 
kittu omat virtensä. Jouluna täyttää mielet ihana 
riemu. Maailmaan on syntynyt Vapahtaja. Mutta se 
virsiryhmä, jossa virsiä on enimmän ja joka siten vie 
muista kirkkovuoden virsistä voiton, on kuitenkin 6:s 
ryhmä Kristuksen kärsimys, kuolema ja hautaaminen. 
Näistä aiheista on virsikirjassa 25 virttä. Se merkitsee, 
että meidän kirkollisista juhlistamme meitä kaikkein 
enimmän koskettaa Kristuksen kärsimisen muisto- 
päivä, pitkäperj a n tai. 

Virsien pitkäperj antaisanomassa taas on kaksi puolta. 
Voimme nähdä ne molemmat virrestä 63 »Oi rakkain 
Jeesukseni, piinattu, verinen». Sen toinen säkeistö 
sanoo lyhyesti molemmat puolet: 

Ah kuinka, Herra taivaan 

Säikähtyy sieluni, 

Kun karsimaasi vaivaan 

On syynä syntini. 

Mä synnin, kuolon orja 

Vain vihaa ansaitsin, 

Vaan ristis kautta kurja 

Sain armon kuitenkin. 

Ensimmäinen puoli pitkäperjantain sanomaa on 
järkyttävä: olet syntinen ja tarvitset vapahtajaa. Toi- 
nen puoli 011 lohduttava: olet saanut armon Kristuk- 
sessa hänen ristinsä ja kuolemansa kautta. Tämä on 

ikään kuin ydin ja keskus kaikissa juhlavirsissä, kai- 
kissa pyhissä muistoissa, joista virret laulavat. 

Mutta sitten virsikirja ilmoittaa myös jotakin, joka 
juuri nyt tapahtuu. Se näkyy ensin siitä osas- 
tosta, jonka nimenä on »Seurakunta ja kirkolliset toi- 
mitukset». Kristus perusti maan päälle seurakuntansa 
ja se seurakunta elää vielä. Ja kaikkein parhaiten 
näemme sen elävän, jos olemme ahkerasti mukana juma- 
lanpalveluksissa. Tämän osaston suurin ryhmä, 28 
virttä, on ryhmä Yhteinen jumalanpalvelus. Siihen 
kuuluu useita rukousvirsiä. Eräässä niistä me lau- 
lamme (virsi 196): 

Tänne Jeesus tulimme 
Pyhää sanaas kuullaksemme. 
Ole itse kanssamme, 
Sanas siunaa sieluillemme. 
Maasta irroita sä mielet, 
Kiitokseesi käännä kielet. 

Kristillinen seurakunta, joka pitää jumalanpalve- 
lusta, on Jumalan temppeli, mutta siinä temppelissä 
ei saisi olla kuolleita kiviä, vaan eläviä. Näistä elävistä 
temppelikivistä puhuu enemmän virsiosasto »Kristilli- 
nen elämä». On muutamia elonmerkkejä, joita kris- 
tityssä pitää olla; muuten hän on kuollut. Niistä elon- 
merkeistä syntyvät virsiryhmät: Katumus, Jumalan 
armo Kristuksessa, Jumalan varjelus, Murhe — risti — 
kiusaus, Kiitos ja ylistys sekä Kristillinen vaellus. 
Virret Jumalan armosta eivät kerro vain siitä, mitä 
kerran on tapahtunut, vaan myös sellaisesta, mikä yhä 
aina on olemassa ja mitä yhä uudestaan ta- 
pahtuu ihmisen sydämessä. Suomalaisen 
talonpojan Matti Paavolan tekemässä virressä 311 »Jo 

joudu, mun sieluni, heräämähän» tämä sanotaan roh- 
kaisevan kehoituksen muodossa: 

Ah, usko ja luota jo Jeesuksehen 
Ja käy Herran eteen kuin kerjäläinen 
Ja heittäy helmaansa puutoksines 
Ja anna sun sydämes Jeesukselles. 

Tuhannet ja jälleen tuhannet ovat tätä kehoitusta 
vSuomessakin noudattaneet. Heistä on siten tullut 
Jumalan temppelin eläviä rakennuskiviä. 

Osasto Murhe, risti ja kiusaus sisältää myös roh- 
kaisevia kehoituksia. Kristityn murhe ei voi häntä 
masentaa eikä saattaa epätoivoon. Virressä 376 »Ah 
sielu, vallita suo Herran» annetaan vaikeuksissa tais- 
televille erinomainen neuvo rukoukseen ja hiljaiseen 
odotukseen sekä sanotaan: 

Hän tietää avun ajan parhaan, 
Ja neuvonsa on viisahin, 
Myös sydämemme halun hartaan 
Isämme tuntee rakkahin. 
Hän rientää kyllä auttamaan 
Ennättäin meidät armollaan. 

Virsikirjan julistus siitä, mitä nyt tapahtuu ja mitä 
pitäisi nyt tapahtua, menee vieläkin pitemmälle. 
Ei riitä, että kristillinen elämä sykkii seurakunnan 
jäsenissä. Sen pitäisi tuntua voimakkaana ja verevänä 
myös yhteiskuntaelämässä. Kaikki »Eri 
toimet ja tilaisuudet», joissa me elämme ja olemme, on 
saatava Jumalan mielen mukaiseksi. Tämä on sano- 
mattoman rohkea vaatimus. Virsissä rukoilemme isän- 
maan ja esivallan puolesta, mutta virren veisaaja myös- 
kin odottaa, että maata ja kansaa hallitaan Jumalan 

käskyjen ja oikeuden mukaan. Virsikirjassa on täten 
erikoinen selitys sille ristin merkille, joka on Suomen 
lipussa. Suomi kuuluu sen mukaan Herralle Kristuk- 
selle. Edelleen lapsuus ja nuoruus, koti ja koulu, aamu 
ja ehtoo, sota ja rauha, kaikki nämä tahtoo virsi py- 
hittää Jumalan läsnäolon tunnolla. Kaikkialla pitäisi 
näkyä jälkiä siitä rakkaudesta, jonka elävä usko syn- 
nyttää. 

Mutta uskon ja rakkauden mukana virsikirja myös 
julistaa elävää toivoa, sitä, mikä on tuleva. 
Viimeisenä varsinaisena virsiosastona on »Viimeiset 
tapahtumat». Näiden tapahtumien valossa asioita 
katsellessa elämä muuttuu pyhäksi matkaksi ja maan- 
päällä olo lyhyeksi muukalaisuudeksi. Siitä lauletaan 
virressä 620: 

Taivaaseen käy matkamme, 
Maa ei viihdyttää saa meitä, 
Kaanaanmaahan kuljemme 
Koleoita korpiteitä. 
Täällä täytyy vaeltaa, 
Taivaassa on isänmaa. 

Tällainen on suomalainen virsikirjamme kokonai- 
suutena. Alku on pyhässä historiassa, pääosa liikkuu 
elävän ihmisen sydämen sisäisessä maailmassa ja lopulla 
hohtaa iankaikkisuuden päivänkoitto. Virsikirjan nä- 
köalojen runsaudesta on vain pieni osa voitu tässä 
pienessä kirjassa ottaa puheeksi. Mutta varmaa on, 
että sille, joka virsikirjaansa rakastaa ja ahkerasti 
käyttää, on käypä niin kuin Vapahtaja ennusti eräälle 
opetuslapselleen: »Sinä saat nähdä suurempia kuin 
nämä ovat.» (Joh. 1: 50.) 



JÄLKILAUSE. 



»Virsien pyhä runous» on kirjoitettu Valistusjärjestöjen Opin- 
totoimikunnan ja Agricola-Seuran tilauksesta. Uuden virsikirjan 
ilmestyminen ja nykyhetken vakavuus ovat tehneet tällaisen 
opiskeluaiheen ajankohtaiseksi. 

Sen johdosta, että tätä kirjaa toivotaan käytettävän opiskelu- 
teoksena, liitämme tähän ohjeita lisälukemista varten. Lukukirjana 
on Aarni Voipio: »Laulava seurakunta», osat I — III. Sitä tarkoit- 
tavat seuraavassa numerot I, Iljalll. Ohjeet liittyvät edellä oleviin 
lukuihin i. — 16. Viittaukset koskevat milloin tekstissä mainittua 
virttä, milloin virsirunoilijaa. Vielä mainitaan sulkumerkeissä () 
virsiä, joita sopii yhdessä lukea tai laulaa, jos aikaa jää. 

1. luku: III siv. 142: Tuolla taivaan asunnoissa; II s. 200: Oi Hena, 
jos mä matkamies maan, I s. 104: Jumala ompi linnamme; I s. 151: 
Oi Herra, ilo suuri. 

2. luku: III s. 55: Sun haltuus, rakas Isäni; III s. 9: Avaja porttis, 
ovesi; III s. 144: Oi Isä meidän. 

3. luku: I s. 121: Sua syvyydestä avuksi; III s. 73 Taivaat kaikki 
Valtiaansa; III s. 85: Ah, kuinka onkaan autuas; II s. 107: Jos huo- 
netta ei rakenna. 

4. luku: II s. 43: Jos, Jeesus, Herrani; II s. 38: Ken ompi lähim- 
mäiseni; III s. 52: Jeesus, parhain ystäväni; (virsi 137: Ah, kuinka 
taivaan valtakunta; viisi 133: Sun henkes tutki, ihminen). 

5. luku: I s. 56: Kunnia olkoon; Me kiitämme sinua (virsi 629); 
I s. 182: Sua, Luoja, kiitämme (virsi 394) ja: Sua, suuri Jumala 
(virsi 395); II s. 75: Jo vaietkoon vaikerrus; II s. 83: Jeesuksen 
muisto ihana; (virsi 285: Oi Kristus, taivaan kuningas). 

6. luku: I s. 129: Iloitkaa, kaikki kristityt; (virret 290: Sua sy- 
vyydestä, 170: Jumala ompi linnamme); I s. 78: Enkeli taivaan; 
III s. 122: Oi Herra kaikkivaltias, sun kaikk' on hallussasi. 

7. luku: III s. 40: Sä, Jeesus, olet iloni; Is. 174: Oi, hyvä Jumala; 
III s. 125: Oi iäisyys; (virsi 5: Sua kuinka vastaan käynen; virsi 
14: Nyt seisahdun mä seimelles); I s. 95: Kas karitsata Jumalan. 

8. luku: II s. 142: Auta, oi Jeesus; I s. 251: Kuin mainen kulta 
puhdistuu; (virsi 344: Mä elän laupeudesta); I s. 232: Jeesus, joh- 
data; I s. 117: Suo, Herra, sama Henkes. 

9. luku: I s. 155: Nyt silmäni mä nostan; II s. 155: Oi Jumala, et 
hylkää; II s. 132: Herraa hyvää kiittäkää; II s. 63: Oi, kuinka ihana; 
(virsi 557: Jo joutui armas aika). 

10. luku: II s. 18: Oi Jumalan Karitsa; (virsi 625: Oi Isä meidän); 
III s. 21: Sua, Jeesus, kuinka piinattiin; I s. 200: Etkö ole, ihmis- 
parka. 

n. luku: (Virsi 623: Nyt ylös, sieluni); III s. 104: Aurinko armas 
valollansa; (virsi 66: Jeesus, turva ainoa); I s. 146: Oi Jeesus, armon 
ruhtinas (virsi 317); II s. 165: En ymmärrä; (virsi 325: Joutukaa, 
sielut); (virsi 600: Oi Herra, jos mä matkamies maan). 

12. luku: III s. 95: Mä silmät luon ylös taivaaseen; II s. 56: On 
meillä aarre verraton; (virsi 163: Herra, kun sä sanassasi, virsi 132: 
Miks' maailman käy turulla). 

13. luku: I s. 206: Oi Herra kaikkivaltias, sä olet meidät luonut; 

I s. 89: Tähti taivahinen kerran; II s. 9: Jo nyt taas on vuosi yksi; 
(virsi 52: Oi Jeesus, lähde autuuden); II s. 180: Oi kuningasten Ku- 
ningas. 

14. luku: (virsi 552: Mua siipeis suojaan); I s. 244: Liina Sandell; 

II s. 196: Simo Korpela; (virsi 68: Rakkauden, armon lähde, virsi 
393: Katsahda, oi Jeesus hyvä). 

15. luku: II s. 79: Hädässä huudan Herraa; (virsi 399: Jumala 
ompi turvamme); (Suomalaisia kansansävelmiä: virsi 607: Nouskaa 
jo! Soi ääni Herran; virsi 453: Mieleni on veisata; virsi 212: Suo, 
Jeesus, paras opettaja). 

16. luku: Il s. 23: Oi rakkain Jeesukseni; II s. 61: Tänne, Jeesus, 
tulimme; III s. 48: Jo joudu, mun sieluni, heräämähän; I s. 170: Ah 
sielu, vallita suo Herran; I s. 227: Taivaaseen käy matkamme. 

Tätä kirjaa yhdessä opiskeltaessa tulisi olla mukana uusi Nuotti- 
virsikirja, toimittaneet E. Inkinen, T. Kuusisto ja A. Maasalo, sekä 
sellainen uusi virsikirja, jossa virret ovat runon muotoon 
painetut ja jossa on aakkosellinen tekijäluettelo, 
toimittaneet A. Lehtonen ja K. R. Kares. 

Jos joku haluaa perehtyä tieteellisempään virsioppiin, on sitä 
varten suomeksi kirjoitettu uusi kirja Aarni Voipio: »Virsiemme 
synty ja olemus». 

Helsingissä, helmikuussa 1941. 

Aarni Voipio. 

3-osainen viehättävä kulttuuriteos: 

LAULAVA 
SEURAKUNTA 

Kertoelmia virsistä ja hengellisistä lauluista. 

Kirja esittelee eri lukuina 106 pidetyintä virttä ja 31 hengellistä 
laulua, kertoen kiinnostavasti niiden synnyn ja vaiheet sekä antaen 
tietoja niiden sepittäjistä. 

»Aivan hämmästyy nähdessään, mitä näköaloja tällä tavoin aukeaa. 
Vanha tuttu virsi tulee aivan kuin uudeksi, sen sisällys monin verroin 
elävämmäksi.» (Tuomiorovasti K. H. Seppälä.) 

»Hänen esittämänsä virsikertomukset ovat niin koruttoman kauniit, 
ettei malta laskea kirjaa käsistään, ennen kuin on ne kaikki lukenut.» 

(Musiikkitirehtööri Alfred Hiilimies.) 
Osat I-III, yht. 720 sivua. Osalta 29: — , sid. 40: — . 

1 vankelisen hymnologian pääpiirteet: 

VIRSI EMME SYNTY 
JA OLEMUS 

»Prof. Voipion uusi kirja täydentää kauniilla tavalla hänen aikaisem- 
pain hymnologisten tutkimustensa sarjaa. Se on erityisen tervetullut 
ja ajankohtainen juuri tällä hetkellä, sillä se tarjoutuu asiantuntevaksi 
opastajaksi uuteen virsikirjaan.» (Lehtori Lauri Pohjanpää.) 

»Teoksella on mitä suurin käytännöllinen merkitys. Siitä saa selvän 
läpileikkauksen virsihistoriamme rikkaisiin kehitysvaiheisiin ja samalla 
vahvan perustan virsiteorian tuntemiseen.» (Turun Sanomat.) 

2c8 sivua. Hinta sid. 69 : — . 

